Vasalis

Vasalis () viduslaiku Eiropā bija feodālis, kas bija atkarīgs no otra, lielāka feodāļa — senjora.

Vasalim bija jāiet karā, jāpiedalās senjora tiesā un padomē. Zināmos gadījumos viņa pienākumos ietilpa arī materiāla atbalsta sniegšana senjoram. Par to senjors deva savam vasalim zemi ar dzimtcilvēkiem, tā saukto feodu (no tā cēlies nosaukums feodālis). Turklāt viņš kļuva arī par vasaļa aizbildni. Vasaļa tiesības tika apstiprinātas ar īpašu dokumentu — lēņa grāmatu. Lielie feodāļi savukārt bija karaļa vasaļi. Senākās ziņas par vasaļiem Latvijas teritorijā ir atrodamas kopš 1201. gada.


Jefreitors

Jefreitors (no — "atbrīvotais") ir kareivju dienesta pakāpe (citās valstīs arī apakšvirsnieka pakāpe) daudzu valstu bruņotajos spēkos, kuru piešķīra ilgāk dienējušajiem un labākajiem karavīriem. Jefreitora pakāpe parasti atrodas starp kareivja un seržanta dienesta pakāpēm.

Latvijas Nacionālajos bruņotajos spēkos nav jefreitora dienesta pakāpes. Par analogu šai pakāpei var uzskatīt dižkareivja dienesta pakāpi.


Carentīne pie Šālezera

Carentīne pie Šālezera () ir pilsēta Vācijā, Mēklenburgā-Priekšpomerānijā, uz rietumiem no Šverīnes, Šālezera dienvidu krastā. Āmtes centrs. Aukstā kara gados pie Carentīnes bija VDR un VFR robežpunkts (pati pilsēta atradās VDR). Pilsētā atrodas ekopārtikas un citu preču tirdzniecibas tīkla Reformhaus (vairāk nekā 2500 tirdzniecības vietu Vācijā un Austrijā) galvenā mītne.


Dānijas Anna

Dānijas Anna (; dzimusi , mirusi ) bija Skotijas (no 1589. gada), kā arī Anglijas un Īrijas (no 1603. gada) konsorte līdz savai nāvei 1619. gadā. Karaļa Džeimsa I (Skotijā Džeimsa VI) sieva.

Anna bija Dānijas karaļa Frederika II otrā vecākā meita. Bērnību pavadīja Mēklenburgas galmā Gistrovā. Apprecējās ar Skotijas karali Džeimsu VI četrpadsmit gadu vecumā. Demonstrēja neatkarību politiskajās intrigās. Pēc vairākiem laulībā pavadītajiem gadiem Anna faktiski dzīvoja nošķirti no karaļa, kaut arī saglabāja korektas attiecības. Pēc pārcelšanās no Skotijas uz Angliju izveidoja savu galmu, atbalstot mākslu.


Amerikas pamatiedzīvotāju valodas

Amerikas pamatiedzīvotāju valodas ir valodas, kurās runā Amerikas pamatiedzīvotāji. Līdz eiropiešu ienākšanai Amerikas pamatiedzīvotāji apdzīvoja abus Amerikas kontinentus no Aļaskas un Grenlandes līdz galējiem Dienvidamerikas dienvidiem. Pie Amerikas pamatiedzīvotāju valodām pieder desmitiem valodu saimes, kā arī liels skaits izolētu un neklasificētu valodu. Ir ieteikumi iedalīt šo grupu trīs lielākās virsgrupās jeb makrosaimēs: eskimoaleutu, na-dene un amerindu valodas, taču to noraida turpat vai visi speciālisti. Saskaņā ar UNESCO datiem, lielākā daļa Ziemeļamerikas pamatiedzīvotāju valodu ir uz izzušanas sliekšņa, un daudzas jau ir mirušas. Visizplatītākā Amerikas pamatiedzīvotāju valoda ir dienvidu kečvu, kurā runā ap 6,9 miljoni Dienvidamerikas pamatiedzīvotāju.


Mēklenburgiše Zēplates apriņķis

Mēklenburgas ezeru rajona apriņķis jeb Mēklenburgiše Zēplates apriņķis () ir apriņķis Vācijā, Mēklenburgā-Priekšpomerānijā. Apriņķis robežojas ar Mēklenburgas-Priekšpomerānijas Ludvigslustes-Parhimas, Rostokas, Priekšpomerānijas-Rīgenes un Priekšpomerānijas-Greifsvaldes apriņķi, kā arī Brandenburgu.

Mēklenburgas ezeru rajons (Mecklenburgische Seenplatte) ir ievērojamākais Vācijas ezeru un morēnu rajons, kas agrāk dēvēts par "Mēklenburgas Šveici".


Darguna

Darguna () ir pilsēta Vācijā, Mēklenburgā-Priekšpomerānijā, uz dienvidaustrumiem no Rostokas. Pilsētā atrodas Dargunas pils drupas. Pils sākta celt 1208. gadā kā cisterciešu klosteris. Nodedzināta Otrajā pasaules karā.


Strauts

Strauts ir neliela ūdenstece Zemes virspusē, kuras platums nepārsniedz dažus desmitus centimetru vai dažus metrus. Parasti strauti rodas no avota — pazemes ūdeņu — izplūšanas vietas virszemē vai nokrišņiem. Nav stingri noteikta robeža starp strautu un lielāku ūdensteci — upi. Strauti parasti ir seklāki, tiem ir iespējams viegli pārbrist pāri vai pat pārlēkt, arī to garums parasti ir mazāks. Savukārt ūdens plūšanas ātrums strautos bieži ir salīdzinoši lielāks nekā upēs, pat vairāki metri sekundē. Strauti ir svarīga daļa no ūdens aprites dabā. Strautus iedala pastāvīgajos un sezonālajos strautos, kā arī līdzenuma un kalnu strautos.


Dauningstrīta

Dauningstrīta () ir iela Londonā, kur atrodas Apvienotās Karalistes ārlietu ministrija, premjerministra rezidence (kur parasti notiek ministru kabineta sēdes) un dažas citas valdības iestādes. Pārnestā nozīmē ar Dauningstrītu parasti saprot Apvienotās Karalistes ārlietu ministriju, dažkārt arī Apvienotās Karalistes valdību (Dauningstrīta 10) vispār.


Bisko salas

Bisko salas (, ) ir neapdzīvotu salu arhipelāgs Antarktīdas pussalas rietumu piekrastē. Stiepjas 150 km garumā ziemeļaustrumu—dienvidrietumu virzienā gar Greiema un Lubē krastiem, no kuriem arhipelāgu atdala līdz 40 km platie Kristela (dienviddaļā) un Grandidjē (ziemeļdaļā) šaurumi. No Adelaidas salas dienvidos arhipelāgu atdala Matas šaurums. Lielākās salas ir Reno sala, Lavuazjē sala, Rabo sala un Pita salu grupa.

Arhipelāgu 1832. gada 17. februārī atklāja britu jūrasbraucēja Džona Bisko ekspedīcija, kura vārdā tas arī vēlāk nosaukts.


2011.—2012. gada Latvijas Kauss futbolā

2011.—2012. gada Latvijas Kausa izcīņa futbolā sākās un noslēdzās ar finālspēli . Par Latvijas kausa ieguvējiem kļuva Skonto.


Ozolu lācītis

Ozolu lācītis (Leccinum quercinum) ir Latvijā reta beku dzimtas sēne, kuras augļķermeņi ir ēdami. Pastāv arī uzskats, ka šī sēne ir parastās apšubekas Leccinum aurantiacum forma, nevis patstāvīga suga.


Semjons Varlamovs

Semjons Varlamovs (; dzimis ) ir profesionāls krievu hokejists, spēlē vārtsarga pozīcijā, Krievijas izlases dalībnieks. Pašlaik (2023) pārstāv NHL klubu Ņujorkas "Islanders".


Varlamovs

Varlamovs (, no personvārda Varlams (Варла́м); sieviešu dzimtē Varlamova (Варла́мова)) ir krievu cilmes uzvārds. Cilvēki ar šo uzvārdu: Jevgēņijs Varlamovs (Евгений Викторович Варламов; 1976) — krievu hokejists; Semjons Varlamovs (Семён Александрович Варламов; 1988) — krievu hokejists; Serhijs Varlamovs (Сергі́й Варла́мов, 1978) — ukraiņu hokejists.


Brenda Songa

Brenda Songa (; dzimusi ) ir aziātu izcelsmes ASV aktrise, producente un modele.

Karjeru šovbiznesā sāka bērnībā kā modele. Karjeru televīzijā sākusi ar lomām seriālos Fudge un 100 Deeds for Eddie McDowd. Ieguva Young Artist balvu par lomu filmā The Ultimate Christmas Present. Vēl ir filmējusies filmās "Spēlē kā Maikls", Get a Clue, Stuck in the Suburbs, Wendy Wu: Homecoming Warrior, Special Delivery, College Road Trip, "Sociālais tīkls". 2005. gadā sāka atveidot Londonas Tiptones tēlu Disney seriālos The Suite Life of Zack & Cody un The Suite Life on Deck.


Renners

Džeremijs Renners (Jeremy Renner, 1971) — amerikāņu aktieris; Johans Renners (Johann Renner, ap 1525—1583) — Livonijas ordeņa rakstvedis un hronists; Kārlis Renners (Karl Renner, 1870—1950) — Austrijas prezidents.


Harons (pavadonis)

Harons ir lielākais pundurplanētas Plutona dabiskais pavadonis. To 1978. gada jūnijā atklāja amerikāņu astronoms Džeimss Kristijs. Pavadonis nosaukts sengrieķu mitoloģiskā pārcēlāja Harona vārdā. 2015. gadā Haronu un Plutonu pētīja New Horizons misija. Harona diametrs ir apmēram 1207 km, tā virsmas laukums 4,58 miljoni km². Sākotnēji pavadonis bija pazīstams ar nosaukumu S/1978 P 1.


Street Fighter X Tekken

Street Fighter X Tekken (saukta par Street Fighter Cross Tekken) ir savienojuma cīņas spēle, kuru izstrādājis Capcom. Par spēli paziņoja Capcom producents Jošinori Ono 2010. gada San Diego Comic-Con International. Spēle tika izdota priekš PlayStation 3 un Xbox 360, ASV 2012. gada 6. martā, un Eiropā 2012. gada 9. martā. Spēle izmantoti tēli no Street Fighter un Namco Tekken franšīzes. Tā kā spēli veidoja Capcom, un Namco vairāk tika iesaistīts lai licencētu spēle iesaistītos tēlus, tad spēle notiek 2D Street FIghter stilā, kas ir pretēji Tekken sērijai, un tiem būs pieejams šāviņu kustības, kā Haudoken. Namco izstrādājis arī savu savienojuma versiju, Tekken X Street Fighter, un notiks trīs dimensijās. PC versija tika izdota 2012. gada 11. maijā uz Steam, un PlayStation Vita versija iznāca 2012. gada rudenī.


Težu

Težu () jeb Taho () ir garākā upe Pireneju pussalā, kas tek caur Spānijas un Portugāles teritorijām un ietek Atlantijas okeānā. Upes garums ir 1038 km, bet baseina platība — aptuveni km². Lejtecē aptuveni 185 km no Atlantijas okeāna līdz Abrantešas pilsētai upe ir kuģojama. Lielākās pilsētas upes krastos ir Aranhvesa, Toledo, Talavera de la Reina (Spānijā), Abranteša, Santareima un Lisabona (Portugālē). Upes baseina teritorijā atrodas arī Spānijas galvaspilsēta Madride. Težu estuāru pie Lisabonas šķērso Vasko da Gamas tilts un 25. aprīļa tilts.


Uzacis

Uzacis () ir apmatojums uz sejas virs acu dobumiem. Uzacis pasargā acis no spilgta apgaismojuma un no sviedru ietecēšanas acīs. Ar uzacīm bieži vien var izteikt dažādas emocijas, piemēram, pārsteigumu, bailes, aizvainojumu un tā tālāk. Uzacīm lielu uzmanību pievērš arī modes pasaulē, kur tās tiek raustītas vai krāsotas, lai padarītu seju skaistāku.


Džons Bisko

Džons Bisko () bija angļu jūrasbraucējs un pētnieks, vadījis pirmo zināmo ekspedīciju, kas atklāja Enderbija Zemi un Antarktīdas pussalu.


Zilkāta samtmicīte

Zilkāta samtmicīte (Conocybe cyanopus) ir neēdama un psihotropa sēne, kura satur tādas psihoaktīvas vielas kā psilocibīnu, psilocīnu un beocistīnu. Atšķiras no pārējām samtmicīšu sugām ar zilganu kātiņu. Cepurīte nav īpaši plata, un kātiņš ir tievs. Atrodama diezgan reti. Zilkāta samtmicīte ir saprotrofa sēne. Tai līdzīgās sugas ir pārējās samtmicītes. Pieder pie humusa saprotrofu sēnēm. Šīs sēnes iedarbība ir halucinācijas, mainīga apziņa un eiforija. To izraisa psihoaktīvas vielas, kas ir šajā sēnē.


Valērijs Šabala

Valērijs Šabala (dzimis Rīgā) ir Latvijas futbolists, spēlē uzbrucēja pozīcijā. Latvijas futbola izlases dalībnieks. Pašlaik pārstāv Rumānijas Liga I komandu FC Viitorul.

Latvijas izlasē Šabala debitēja pārbaudes spēlē pret Kataru, bet pirmos vārtus guva pārbaudes spēlē pret Turciju, kad viņš izcēlās ar diviem vārtu guvumiem, panākot neizšķirtu.


Atriebēji

Atriebēji var būt: Atriebēji — 1960. gadu britu televīzijas šovs; Atriebēji — filma uz televīzijas seriāla galveno varoņu pamata; Atriebēji — supervaroņu komanda Marvel Comics realitātē; Atriebēji — 2012. gada filma par Marvel supervaroņu komandu.


Ceļojošais bruņinieks (1982. gada seriāls)

"Ceļojošais bruņinieks" () ir zinātniskās fantastikas un piedzīvojumu ASV seriāls par bijušo policistu un viņa pārinieku — mašīnu ar mākslīgo saprātu. Galvenajā lomā Deivids Haselhofs.


Cūku pienaine

Cūku pienaine (Lactarius hysginus) ir Latvijā ļoti reta pienaiņu ģints vidēji liela sēne, kuras augļķermeņi sīvās piensulas un dēļ tiek uzskatīti par neēdamiem.


Jānis Kauliņš

Jānis Kauliņš ( — ) bija latviešu virsnieks, politiķis un sabiedrisks darbinieks. Latvijas Jaunsaimnieku un sīkgruntnieku partijas biedrs. 3. un 4. Saeimas deputāts. Latvijas iekšlietu ministrs (1932—1933) un zemkopības ministrs (1934—1935). Pēc Latvijas okupācijas deportēts uz PSRS un nošauts 1942. gadā.


Ferdinands fon Cepelīns

Ferdinands Ādolfs Heinrihs Augusts grāfs fon Cepelīns (; dzimis , miris ) bija vācu ģenerālis, izgudrotājs un uzņēmējs, cieto dirižabļu jeb cepelīnu ražošanas izveidotājs.


Vikiprojekts:Cilvēki

Esi sveicināts cilvēku biogrāfiju vikiprojektā. Biogrāfiju vikiprojekts tika izveidots . Projekta "Cilvēki" mērķis ir sniegt informāciju potenciālajiem rakstu uzlabotājiem, kas vēlētos apkopot un sakārtot informāciju par cilvēkiem.

Ja Tu nezini ar ko sākt darbu, vari apskatīt projekta darāmo darbu sarakstu.

Ja Tev ir kādas idejas, kā var uzlabot darbu vai rakstu kvalitāti, tad droši dalies ar domām projekta diskusijā. __NoToc__


Demmīne

Demmīne (, oficiāli - Hanzas pilsēta Demmīne ()) ir pilsēta Vācijā, Mēklenburgā-Priekšpomerānijā, uz dienvidrietumiem no Greifsvaldes pie Pēnes upes.

Pilsētu pirmoreiz pieminējis Ādams no Brēmenes 1075. gadā. Viduslaikos pielabas slāvu (lutiču) centrs. Vēlāk viena no Pomerānijas hercogistes galvaspilsētām. Otrā pasaules kara beigās Sarkanā armija Demmīni ieņēma bez kaujas. Tomēr viss pilsētas centrs tika nodedzināts, bet Sarkanās armijas terora rezultātā apmēram 1000 pilsētas iedzīvotāju izdarīja pašnāvību.

Demmīne ir VDR lodes grūdējas Ilonas Slupianekas (Ilona Slupianek, 1956) dzimtā pilsēta.


Baltā apšubeka

Baltā apšubeka (Leccinum percandidum, arī Leccinum roseotinctum) ir Latvijā reta beku dzimtas sēne, kuras augļķermeņi ir ēdami. No radnieciskām sugām atšķiras ar savu balto krāsu. Daļa autoru uzskata, ka tā nav patstāvīga suga, bet tikai dzeltenbrūnās apšubekas baltā varietāte (Leccinum versipellis var. percandidum).


Latvijas Organiskās sintēzes institūts

Latvijas Organiskās sintēzes institūts ir Latvijas valsts zinātniska institūcija, kuras pamatdarbības veids ir fundamentālie un lietišķie pētījumi ķīmijas, farmācijas, farmakoloģijas un bioloģijas nozarēs.


Brandenburgas vārti

Brandenburgas vārti () ir bijušie Berlīnes pilsētas vārti, pārbūvēti 18. gadsimta beigās kā neoklasicisma triumfa arka, pašlaik tas ir viens no pazīstamākajiem Berlīnes un visas Vācijas simboliem. Tie atrodas pilsētas centra rietumos. Netālu no vārtiem atrodas Reihstāga ēka. Brandenburgas vārtus uzcēla no 1788. līdz 1791. gadam, projekta arhitekts ir Karls Gothards Langāns (Carl Gotthard Langhans). Pēckara sadalītajā Vācijā vārti nebija pieejami un tika izolēti, jo atradās pie Berlīnes mūra. Tāpat Brandenburgas vārti bija attēloti uz Vācijas markām un ir attēloti uz Vācijas eiro monētām.


Adaju valoda

Adaju (arī adaizanu, adaizi, adahi, adaes, adees, ataios, latv. arī kā ataji) ir mirusi izolēta valoda, kurā runāja ziemeļrietumu Luiziānas indiāņi. Nosaukums "adaji" radies no kado vārda hadai ("krūmājs", "brikšņi").

Valoda ir ļoti vāji dokumentēta. Saglabājušies 1804. gadā pierakstīti 275 vārdi, tāpēc tās klasifikācija ir apgrūtinoša vai pat neiespējama. Neskatoties uz ģeogrāfisko tuvumu ar kado valodām, pieņēmums par šo valodu savstarpējo radniecību ir noraidīts.

Adaji bija vieni no pirmajiem Ziemeļamerikas indiāņiem, kas sastapās ar eiropiešiem. 1530. gadā konkistadors Kavesa de Vaka tos pieminēja savā atskaitē, nosaucot par atayos. De Vakas ceļojums aprakstīts latviski tulkotajā K. V. Cerama grāmatā "Pirmais amerikānis". Vēlāk cilts pameta dzimtās vietas. Ap 1820. gadu bija palikuši vairs tikai 30 valodas pratēju.


Pāvuls Jurjāns

Pāvuls Jurjāns (dzimis , miris ) bija latviešu komponists, diriģents, pedagogs, mūzikas kritiķis un tautas dziesmu vācējs. Komponista vārdā nosaukta mūzikas skola Pārdaugavā.


Hornemana virpainīte

Hornemana virpainīte (Stropharia hornemannii) ir uzturā nelietojama, indīga sēne. Nepatīkamās smakas un pretīgās garšas dēļ uzturā nav lietojama. Literatūrā minēta kā mēreni indīga sēne. Sastopama diezgan bieži dažādu tipu mežos. Cepurīte jaunām sēnēm zvanveidīga, vēlāk plakani izliekta. Mīkstums sērdzeltens. Lapiņas dzeltenīgas līdz dzeltenbrūnas. Pieder pie indīgajām sēnēm. Saprotrofa sēne. Sastopama galvenokārt no septembra līdz oktobrim vai vēl ilgāk.


Salāti

salāti (ēdiens) — ēdiens no svaigiem un/vai vārītiem dārzeņiem; salāti (ģints) (Lactuca) — kurvjziežu dzimtas ģints; dārza salāti (Lactuca sativa) — salātu ģints suga, kura plaši tiek lietota uzturā.


Dārza salāti

Dārza salāti (Lactuca sativa) ir viengadīgs kurvjziežu dzimtas lapu dārzenis. Kā kultūraugs tas tiek kultivēts visā pasaulē, bet savvaļā aug Rietumeiropā, Dienvideiropā, Ziemeļāfrikā, Kaukāzā un Centrālāzijā. Cilvēki uzturā lieto tā lapas — tās ēd gan svaigas, gan apstrādātas, gan sagatavotas salātos. Lapas ir dzeltenīgi zaļas, bet atsevišķām salātu šķirnēm krāsa var būt sarkana, violeta vai citi toņi. No viena hektāra liela lauka vidēji var ievākt no 300 līdz 500 centneriem salātu. Dārza salātu sastāvā ir salīdzinoši daudz C un B vitamīnu, kā arī karotīna.


Ims Tonhjons

Ims Tonhjons (; dzimis ) ir Dienvidkorejas loka šāvējs.

Sportists ir atzīts par neredzīgu, taču sacensību laikā viņš nelieto koriģējošās brilles vai kontaktlēcas un ir atteicies no bezmaksas acs operāciju piedāvājumiem, lai uzlabotu savu redzi. Loka šaušanā trenējies kopš 10 gadu vecuma.

Viņš ir piedalījies trijās Olimpiskajās spēlēs (, , ). 2004. gadā Atēnās izcīnīja uzvaru komandu sacensībās, savukārt individuālajās sacensībās ieņēma 6. vietu. Pēc četriem gadiem Pekinā atkārtojis panākumus komandu sacensībās, taču individuālajās sacensībās ieņēma 9. vietu. 2012. gadā Londonā izcīnījis bronzu komandu sacensībās un sasniedzis sešpadsmitdaļfinālu individuālajās sacensībās. Tāpat izcīnījis vairākas medaļas Pasaules čempionātos, tai skaitā 2007. gadā kļuva par čempionu individuālajās sacensībās. 2008. gadā izcīnīja uzvaru Pasaules kausa kopvērtējumā. Tāpat Ims ir uzstādījis pasaules rekordu.


Ralfs Šūmanis

Ralfs Šūmanis (; dzimis ) ir vācu šāvējs, startē 25 m ātršaušanā.

Šaušanā sācis trenēties 1977. gadā 15 gadu vecumā. Piedalījies septiņās Olimpiskajās spēlēs (, , , , , , ). 1988. gadā, pārstāvēdams Austrumvāciju, izcīnīja sudraba medaļu, zeltu izcīnīja PSRS pārstāvošais Latvijas šāvējs Afanasijs Kuzmins. Pēc tam tika izmainīti mērķi, sākās R. Šūmaņa dominance 25 m ātršaušanas disciplīnā. Nākamajās Olimpiskajās spēlēs Barselonā viņš jau pārstāvēja Vāciju un izcīnīja savu pirmo zelta medaļu Olimpiskajās spēlēs. Uzvaru viņš guva arī 1996. gadā Atlantā un 2004. gadā Atēnās, savukārt 2008. gadā Pekinā izcīnīja savu otro sudraba medaļu. 2012. gadā Londonā R. Šūmanis ieņēma 16. vietu. 2000. gadā Sidnejā — 5. vietu. Sportists bija kvalificējies arī , taču Austrumvācija boikotēja šīs spēles. Vairākas medaļas izcīnījis arī Pasaules un Eiropas čempionātos.

Precējies ar šāvēju Anki Velkeri-Šūmani (Anke Völker-Schumann), kas arī piedalījusies trijās Olimpiskajās spēlēs.


Havjērs Gomess

Havjērs Gomess (; dzimis ) ir spāņu triatlonists.

Piedzimis Bāzelē, Šveicē, spāņu imigrantu ģimenē, taču drīz atgriezās Spānijā. Sākotnēji trenējies peldēšanā (viņa tēvs bija peldētājs), tomēr 15 gadu vecumā piedalījās savā pirmajā triatlona distancē. 2000. gadā viņam tika diagnosticētas problēmas ar sirdi un līdz 2006. gadam viņš cīnījās par tiesībām startēt sacensībās. Šajā laikā viņam divas reizes tika atņemta starptautiskā licence: vispirms no 2000. līdz 2003. gadam un otrreiz uz gadu 2005. gadā.

Piedalījies divās olimpiskajās spēlēs (, ). 2008. gadā Pekinā izcīnīja 4. vietu, savukārt pēc četriem gadiem Londonā kļuva par sudraba medaļas laureātu. Pasaules čempionātos ir izcīnījis divas zelta medaļas (2008, 2010), tāpat 2007. gadā izcīnījis sudrabu un 2011. gadā bronzu.


USA-235

USA-235 jeb AEHF 2 (Advanced Extremely High Frequency) ir ASV militārais sakaru pavadonis. To orbītā palaida 2012. gada maijā; izvietots ģeostacionārajā orbītā. Tas ir otrais Advanced Extremely High Frequency sistēmas pavadonis, paredzēts sakaru nodrošināšanai ASV un tās sabiedroto bruņotajiem spēkiem.


IP fragmentēšana

IP fragmentēšana ir daļa no Interneta protokola, kas veic pakešu fragmentēšanu, lai varētu sadalīt un pārsūtīt datus ar mazāku maksimālo pārraides vienību (MTU) nekā sākotnējais datu izmērs.

apraksta procedūru IP fragmentēšanai, pārraidei un pakešu apvienošanai datagrammā. 815 RFC apraksta vienkāršotu pakešu apvienošanas algoritmu.

Identifikators (Identification) un Fragmenta nobīde (Fragment offset) kopā ar karogiem Nefragmentēt (Don't Fragments) un Fragmentēt vairāk (More Fragment) atrodas IP protokola galvenē un tiek izmantoti fragmentēšanai un pakešu apvienošanai IP datagrammās.

IPv6 protokola izmantotāju mītnēm ir nepieciešams noteikt optimālo Ceļa (Path) MTU pirms paketes nosūtīšanas, neskatoties uz to, tiek garantēts, ka jebkura IPv6 pakete mazāka par vai vienāda ar 1280 baitiem tiek piegādāta bez IPv6 fragmentēšanas. Ja saņēmēja mītne saņem fragmentētu IP paketi, tad tai ir jāveic pakešu apvienošanu datagrammā un jānodod to augstākajam protokola slānim. Pakešu apvienošana datagrammā parasti notiek saņēmēja mītnē, bet praksē to var veikt starpposma maršrutētājs.

IP fragmentēšana var izraisīt pārmērīgu retranslāciju, gadījumā, ja notiek pakešu zudums. Lai atgūtu zudušo paketi, uzticamajiem protokoliem, piemēram, TCP ir nepieciešams pārraidīt visas datagrammas paketes no jauna. Sūtītāji parasti izmanto divas pieejas, lai izlemtu sūtāmās IP datagrammas lielumu. Pirmajā pieejā sūtītāja mītne nosūta IP datagrammu MTU izmērā. Otrajā tiek izmantots Ceļa (Path) MTU atklāšanas algoritms, aprakstīts 1191 RFC, lai noteiktu Ceļa (Path) MTU starp divām IP mītnēm un izvairītos no IP fragmentēšanas.


Alseanu valodas

Alseanu jeb alseju (arī jakonanu) valodas ir mirusi valodu saime, kurā runāja Ziemeļamerikas indiāņi. Saimei pieder divas radniecīgas valodas, kuras dažkārt uzskata arī par dialektiem.


Virstaktēšana

Virstaktēšana ir darbība, ar kuru tiek paātrināta datora vai kāda atsevišķa komponenta darbības ātrums, parasti palielinot tā takts biežumu pāri ražotāja noteiktajiem standartiem. Tās rezultātā palielinās ierīces strāvas patēriņš, kā arī paātrinās ventilatora darbības intensitāte un skaļums. Pārmērīgā gadījumā tā var arī izraisīt sistēmas pārslodzi un pārkaršanu, kas atkal var radīt aparatūras bojājumus. Virstaktēšanas pretstats ir zemtaktēšana.


Sanremo

Sanremo () ir kūrortpilsēta Itālijas ziemeļos, Ligūrijas reģionā, Vidusjūras krastā. 2011. gadā pilsētā dzīvoja aptuveni 57 tūkstoši cilvēku. Attīstīts tūrisms. Ziemā vidēja diennakts gaisa temperatūra ir 9,8—10,2 °С, bet vasarā — ap 23 °С. Pilsētā ir vairāki spa centri.

Kopš 1951. gada katru gadu notiek starptautiskais Sanremo mūzikas festivāls. No 1973. līdz 2003. gadam Pasaules rallija čempionāta ietvaros notika Sanremo rallijs. Katru gadu notiek arī šosejas riteņbraukšanas sacensības Milāna—Sanremo.


Bibliotēkas Siguldā

Siguldā atrodas Siguldas pilsētas bibliotēka, Siguldas bērnu bibliotēka un Siguldas Valsts ģimnāzijas bibliotēka.


2012. gada Spānijas Grand Prix

2012. gada Spānijas Grand Prix izcīņa notika 13. maijā Spānijā. Uzvaru izcīnīja Pastors Maldonado, kuram tā bija pirmā uzvara karjerā, aiz sevis atstājot Fernando Alonso un Kimi Reikenenu. Williams komanda izcīnīja uzvaru pēc 8 gadu pārtraukuma.


Raiders Hešedāls

Raiders Hešedāls (; dzimis Viktorijā, Britu Kolumbijā, Kanādā) ir bijušais Kanādas šosejas riteņbraucējs. Viņš ir bijušais kalnu riteņbraucējs, ieguvis sudraba medaļu 2001. gada U23 Pasaules čempionātā. Par profesionāli viņš kļuva 2005. gadā ar komandu pēc vairāku gadu braukšanas kontinentālajā komandā. Iepriekš labāko sniegumu lielajās tūrēs uzrādījis 2010. gada Tour de France, ieņemot sesto vietu, Hešedāls uzvarēja 2012. gada Giro d'Italia. Tā bija Kanādas sportistu pirmā uzvara lielajās tūrēs.

2013. gada oktobrī pēc apsūdzībām Mikāla Rasmusena autobiogrāfiskajā grāmatā "Yellow Fever" Hešedāls atzinās dopinga lietošanā karjeras sākumā, aprakstot to kā viņa "dalību sporta tumšajā pagātnē".


Ievērojamā liesmene

Ievērojamā liesmene (Gymnopilus junonius) ir neēdama sēne. Rūgtās garšas dēļ ievērojamā liesmene nav lietojama uzturā. Dažas apakšsugas satur psihoaktīvu vielu psilocibīnu. Ievērojamā liesmene ir atrodama samērā reti dažādu tipu mežos. Pieder pie saprotrofu sēnēm. Sastopama vairāk uz rudens pusi. Mīkstums ar neizteiktu smaržu un garšu. Cepurīte gaišā krāsā, vidēji plata, Kātiņš salīdzinoši garš, tādā pat krāsā kā cepurīte.


Dzeltenbrūnā apšubeka

Dzeltenbrūnā apšubeka (Leccinum versipelle jeb Leccinum testaceoscabrum, agrāk boletus rufescens) ir liela, Latvijā vidēji bieža beku dzimtas sēne, kuras augļķermeņi ir ēdami. Praksē bieži tiek jaukta ar tai līdzīgo sila lācīti, ar kuru ietilpst vienā lācīšu ģintī. Daļa mikologu uzskata, ka baltā apšubeka, kura atšķiras ar savu balto krāsu, nav patstāvīga suga, bet tikai dzeltenbrūnās apšubekas albīnā forma.


Alfrēds Krauklis

Alfrēds Krauklis (dzimis , miris vai Rīgā) bija latviešu basketbolists un treneris, viens no Latvijas basketbola izlases līderiem 1930. gados, 1939. gada Eiropas čempionāta sudraba medaļas ieguvējs. Pēc spēlētāja karjeras beigām kļuva par izcilu treneri un sporta organizatoru.


Attēls:Alfreds Krauklis.jpg

Godprātīgas lietošanas noteikumi: Attēls ir samazināts. Attēlā redzamā persona (Alfrēds Krauklis) ir mirusi. Attēla publicēšana Vikipēdijā nerada zaudējumus tā autoram.

No


Sergejs Revins

Sergejs Revins (Сергей Николаевич Ревин, dzimis ) ir Krievijas kosmonauts, inženieris.

Pirmo kosmisko lidojumu Revins veica 2012. gadā no maija līdz septembrim kā kosmosa kuģa Sojuz TMA-04M, SKS 31. un 32. ekspedīcijas bortinženieris.

Sergejam Revinam ar prezidenta pavēli piešķirti goda nosaukumi "Krievijas Federācijas Varonis" un "Krievijas Federācijas lidotājs-kosmonauts".


Vilis Spandegs

Viljams (Vilis) Spandegs (dzimis , miris ) bija Latvijas Bruņoto spēku ģenerālis. Karojis Pirmajā pasaules karā un Latvijas Brīvības cīņās. Lāčplēša Kara ordeņa kavalieris.


Kailā mietene

Kailā mietene (Paxillus involutus) ir Latvijā ļoti bieža liela mieteņu ģints sēne. 20. gadsimtā par tās ēdamību radās ilgi strīdi, kuru rezultātā tika izlemts, ka kailā mietene ir indīga sēne, neraugoties uz to, ka parasti saindēšanās neiestājas no pirmajām lietošanas reizēm un tādēļ to bieži lieto pārtikā. Sēnes kaitīgajai iedarbei uz organismu piemīt uzkrāšanās efekts.


Neapoliešu valoda

Neapoliešu valoda (neapoliešu: lengua napulitana, napulitane) ir galvenokārt Itālijas Abruco, Apūlijas, Bazilikatas, Lacio, Kampānijas, Markes un Molizes reģionos izplatīta romāņu grupas valoda, ko prot no aptuveni 5 līdz 8 miljoniem cilvēku. Valodai Itālijā nav oficiāla statusa un tā netiek pasniegta skolās. Visos minētajos reģionos lielākajā daļā dzīves jomu dominē itāļu valoda, taču neapoliešu valoda tiek aktīvi lietota sadzīvē. Tajā sarakstīti arī vairāki mākslas darbi, piemēram, dziesma ar Džovanni Kapuro vārdiem O Sole Mio. Valoda nereti tiek uzskatīta par itāļu valodas dialektu, taču neapoliešu valoda ir pietiekami leksiski un gramatiski atšķirīga no itāļu valodas, lai pamatotu tās atsevišķumu.


Hoakims Rodrigess

Hoakims Rodrigess Olivers (; dzimis Barselonā) ir profesionāls Spānijas šosejas riteņbraucējs, kurš pārstāv komandu. Profesionālā līmenī startē kopš 2001. gada.


Bērzubeka

Melnā bērzubeka Neīstā bērzubeka Parastā bērzubeka Purva bērzubeka Raibā bērzubeka Sarkstošā bērzubeka


Matīss Burģis

Matīss Burģis (dzimis Priekulē) ir latviešu galda tenisists.

Galda tenisā trenējas kopš deviņu gadu vecuma, 16 gadu vecumā sāka trenēties Vācijā. Sācis trenēties pie Rasmas Freibergas. M. Burģis ir izcīnījis Eiropas čempiontitulu kadetiem dubultspēlēs, vairākas reizes uzvarējis Latvijas čempionātā pieaugušajiem un junioriem. 2009. un 2011. gada Pasaules čempionātos iekļuvis pamatturnīrā. Pašlaik (2012. gada jūlijs) M. Burģis Starptautiskās Galda tenisa federācijas rangā ieņem 106. vietu (starp Eiropas sportistiem ir 53. vietā). Trenējas un startē sacensībās Vācijā.

M. Burģis bija kvalificējies , bija tuvu arī, lai kvalificētos . Viņš ir pirmais Latvijas galda tenisists, kā arī pirmais Baltijas valstīs dzimušais, kas piedalījies Olimpiskajās spēlēs. Tajās viņš sasniedza sacensību otro kārtu.

Viņa tēvs Aivars Burģis ir Latvijas Galda tenisa federācijas viceprezidents, arī viņa brālis ir trenējies galda tenisā.


Izraēlas muzejs

Izraēlas muzejs (, Muze'on Yisrael) ir Izraēlas nacionālais muzejs, kas būtībā ir muzeju komplekss, viena no nozīmīgākajām kultūras iestādēm Izraēlā. Tas atrodas Jeruzalemē, dibināts 1965. gadā, un pēc tipa ir mākslas un vēstures muzejs. Izraēlas muzejā ir aptuveni arheoloģiskie un antropoloģiskie eksponāti. Ievērojamākajiem muzeja eksponātiem ir Nāves jūras ruļļi un artefakti no Masadas.


Kristians VIII Oldenburgs

Kristians VIII (; dzimis , miris ) bija Dānijas karalis no 1839. gada līdz savai nāvei 1848. gadā, kā arī, ar vārdu Kristians Frederiks (, ), Norvēģijas karalis 1814. gadā.

Kristians VIII bija Dānijas kroņprinča Frederika un Mēklenburgas-Šverīnes hercogienes Sofijas Frederikas dēls. 1806. gadā Ludvigslustē apprecējās ar savu māsīcu Šarloti Frederiki. Ģimenē piedzima nākamais Dānijas karalis Frederiks VII, tomēr 1810. gadā laulība tika lauzta Šarlotes Frederikas neuzticības dēļ. Pašam Kristianam VIII vēlākās dzīves laikā bija 10 ārlaulības bērni, kurus viņš uzturēja. 1815. gadā Kristians VIII apprecējās otraiz. Šajā laulībā bērnu nebija.

1813. gada maijā Kristians VIII tika nosūtīts uz Norvēģiju kā vietvaldis, lai stiprinātu Norvēģijas saites ar Dāniju, kas bija cietušas kontinentālās blokādes dēļ, jo tolaik Dānija atbalstīja Napoleona politiku. 1814. gada 10. aprīlī Norvēģijas konstitucionālā asambleja izvēlējās Kristianu par Norvēģijas karali. Tomēr 1814. gada 14. janvāra Ķīles miera līgums paredzēja, ka par Norvēģijas karali kļūs Zviedrijas karalis Kārlis XIII. Nelielas zviedru militārās operācijas rezultātā par Norvēģijas karali kļuva Kārlis XIII.

1839. gada 13. decembrī Kristians VIII kļuva par Dānijas karali. Kaut arī ar Kristiana VIII vārdu saistīja cerības par valsts liberalizāciju, nekādas būtiskas reformas Kristināna VIII valdīšanas laikā nenotika. Karalis atbalsttīja zinātni, piemēram finansēja Heinriha Kristiana Šūmahera darbību.


Neibrandenburga

Neibrandenburga () ir pilsēta Vācijā, Mēklenburgā-Priekšpomerānijā, uz ziemeļiem no Berlīnes pie Tolenzes ezera. Apriņķa centrs.

Neoficiāli saukta par Četru vārtu pilsētu () četru greznu viduslaiku aizsardzības mūru vārtu dēļ. Pilsēta slavena ar ķieģeļu gotikas arhitektūru un viduslaiku aizsardzības mūriem. Tomēr pilsētas visaugstākā celtne ir 1965. gadā (VDR laikā) uzceltais Kultūras un Izglītības nams (Haus der Kultur und Bildung), neoficiāli saukts par "Kultūrpirkstu", kas paceļas 56 metru augstumā.

Pilsēta dibināta 1248. gadā. Smagi cietusi Trīsdesmitgadu kara laikā. 1631. gadā to ieņēma Katoļu līgas karaspēks, nogalinot zviedru karagūstekņus. Kara turpinājumā, kad zviedri tāpat sāka slepkavot pretējās puses karagūstekņus, viņu sauciens esot bijis "Neibrandenburga!". VDR laikā Neibrandenburga bija rajona (bezirk) centrs.

Pašlaik spēkā esošie pasaules rekordi diska mešanā gan sievietēm (1988. gadā), gan vīriešiem (1986. gadā) ir uzstādīti Neibrandenburgā.

Tims Borovskis (Tim Borowski, 1980) - futbolists Katrīna Krabe (Katrin Krabbe, 1969) - VDR vieglatlēte Kornēlija Oškēnata (Cornelia Oschkenat, 1961) - VDR vieglatlēte Oto Ernsts Rēmers (Otto Ernst Remer, 1912-1997) - militārists un nacists


USA-214

USA-214 jeb AEHF 1 (Advanced Extremely High Frequency 1) ir ASV militārais sakaru pavadonis. Tas palaists 2010. gada augustā ģeostacionārajā orbītā. Tas ir pirmais Advanced Extremely High Frequency sistēmas pavadonis. Paredzēts sakaru nodrošināšanai ASV un tās sabiedroto bruņotajiem spēkiem.


Sārtais pelikāns

Sārtais pelikāns (Pelecanus onocrotalus) ir liels pelikānu dzimtas (Pelecanidae) ūdensputns, kas pieder pelikānu ģintij (Pelecanus). Ligzdo kolonijās aizaugušās ūdenstilpēs un purvos samērā plašā areālā, kas aptver lielāko daļu Eirāzijas un Āfrikas. Reti ieceļo arī Latvijā.


Port Royale 3: Pirates & Merchants

Port Royale 3: Pirates & Merchants ir trešā biznesa simulācijas spēle Port Royale spēļu sērijā. Tās darbība notiek Karību reģionā sešpadsmitā un septiņpadsmitā gadsimtā. Izstrādājis Gaming Mind Studios 2012. gadā pēc Ascaron Entertainment bankrota. Spēlē savieno biznesa simulatoru ar reālā laika cīņām un pilsētām, kuras var nopirkt, uzbūvēt un nopostīt. Pirmo reizi Port Royale 3 tika atrādīta gamescom gadatirgū, kas notika no 2011. gada 17.—21. augustam Ķelnē, Vācijā.


Āfrikas cauruļzobji

Āfrikas cauruļzobji jeb Āfrikas skudrulāči, Āfrikas cauruļzobju ģints, arī Āfrikas skudrulāču ģints (Orycteropus) ir vienīgā mūsdienās dzīvojošu sugu ģints cauruļzobju dzimtā (Orycteropodidae). Turklāt šajā ģintī ir tikai viena mūsdienās dzīvojoša suga - cauruļzobis (Orycteropus afer) un vairākas izmirušas sugas. Izmirušo sugu skaits ģintī šobrīd nav precīzi zināms, jo atrastās fosilijas ir ļoti fragmentāras. Sekojošā sistemātika atbilst 2009. gada sistemātikai.

Seno Āfrikas cauruļzobju grupas sugas bija liela auguma. Tās iespējams dzīvoja Kenijā jau pirms 6—7 miljoniem gadu. No Kenijas Āfrikas cauruļzobji izplatījās uz Āfrikas dienvidiem un centrālo daļu. Senākā mūsdienu cauruļzobja fosilija ir apmēram 500 000 gadus veca.


Skudrlāči

Skudrlāči (Vermilingua) ir nepilnzobju kārtas (Pilosa) apakškārta. Tā apvieno četras mūsdienās dzīvojošas sugas, kas iedalītas divās dzimtās. Šīs kārtas visām sugām ir kopīga īpašība — to barība ir skudras un termīti. Par skudrlāci mēdz saukt arī cauruļzobi, kura otrais nosaukums ir Āfrikas skudrlācis. Tomēr cauruļzobis nav tuvs skudrlāču radinieks un pieder citai dzīvnieku kārtai.

Skudrlāči mājo sausos Dienvidamerikas un Centrālamerikas tropu mežos, lietus mežos un savannā.


Nepilnzobji

Mammalia | klase_lv = Zīdītāji | apakšklase=Theria | apakšklase_lv=Dzemdētājzīdītāji | infraklase = Eutheria | infraklase_lv = Placentāļi | virskārta=Xenarthra | virskārta_lv=Amerikas placentāļi | kārta=Pilosa | kārta_lv=Nepilnzobji | binomial=Pilosa (Flower, 1883) | kategorijas=nē }}

Nepilnzobji (Pilosa) ir Amerikas placentāļu virskārtas (Xenarthra) kārta. Tā apvieno 4 sliņķu un skudrlāču dzimtas, kuras visas dzīvo tikai Amerikā. Joprojām nav īsti skaidra nepilnzobju izcelsme, bet senākie nepilnzobji dzīvoja Dienvidamerikā jau pirms 60 miljoniem gadu terciāra perioda laikā, drīz pēc dinozauru izmiršanas.

Kārtas zinātniskais vārds pilosa latīņu valodā nozīmē spalvainie.


Cauruļzobis

Cauruļzobis jeb Āfrikas skudrlācis (Orycteropus afer) ir vienīgā mūsdienās dzīvojošā Āfrikas cauruļzobju ģints (Orycteropus) suga. Lai arī to reizēm sauc par skudrulāci, tas nav tuvs radinieks Dienvidamerikā dzīvojošiem skudrlāčiem. Cauruļzobja tuvākie radinieki ir lēkātāji (Macroscelididae) un tenreki (Afrosoricida). Tie visi kopā veido Āfrikas kukaiņēdāju virskārtu (Afroinsectiphilia).

Cauruļzobis dzīvo plašā teritorijā Āfrikas kontinentā, uz dienvidiem no Sahāras tuksneša. Tas mājo savannā, krūmājos un mežos.


200 metri

200 metri ir otra īsākā sprinta distance (bez barjerām) vieglatlētikas sacensībās stadionā. Nedaudz īsāka distance, kas tika saukta par "stadiju" (apmēram 180 metri), bija pirmā antīko olimpisko spēļu distance. Iepriekš valstīs ar nemetrisko mērvienību sistēmu sportisti bieži sacentās 220 jardu distancē (201,168 metri) 200 m vietā, it īpaši tas bija novērojams ASV.

200 m ir iekļauta olimpisko spēļu vieglatlētikas sacensību programmā. Vīrieši Olimpiskajās spēlēs sacenšas kopš , sievietes — kopš .

Pasaules rekords 200 m vīriešiem ir 19,19 s un pieder Useinam Boltam no Jamaikas, uzstādīts . Pasaules rekords 200 m sievietēm ir 21,34 s un pieder Florensai Grifitai-Džoinerei no ASV, uzstādīts .

Latvijas rekords 200 m vīriešiem ir 20,41 s un to uzstādīja Sergejs Inšakovs. Latvijas rekords 200 m sievietēm ir 22,49 s un tas pieder Vinetai Ikauniecei, uzstādīts .


Sinhronā peldēšana

Sinhronā peldēšana ir sporta veids, kurā sportisti ūdenī veido kompozīcijas mūzikas pavadībā. Olimpiskajās spēlēs un Pasaules čempionātos nenotiek sacensības vīriešiem, taču citās starptautiskās sacensībās piedalās arī viņi. Sporta veida pirmsākumos, 1880. gados, sinhronajā peldēšanā startēja vienīgi vīrieši. Bieži starptautiskās sacensībās (piemēram, Pasaules čempionātos) sinhronās peldēšanas sacensības notiek kopā ar citiem ūdenssporta veidiem. Peldētāji žūrijai izpilda divas kompozīcijas: vienu tehnisko un vienu brīvā stila kompozīciju.

Sinhronā peldēšana kopš . gada ir iekļauta Olimpisko spēļu programmā. Tajās pašlaik tiek sadalīti divi medaļu komplekti: sieviešu duetiem un komandām (agrāk sacensībās piedalījās arī sportistes pa vienai). Šis ir viens no diviem sporta veidiem Olimpiskajās spēlēs (arī mākslas vingrošana), kurā sacensības notiek tikai sievietēm.

Šo sporta veidu starptautiski pārvalda Starptautiskā peldēšanas federācija (International Swimming Federation, FINA).


Jāšana

Jāšana ir sens sporta veids, kurā tiek attīstītas, pārbaudītas un vērtētas iemaņas jāšanā ar zirgiem. Šajā sporta veidā vīrieši sacenšas kopā ar sievietēm (vienīgais šāda tipa olimpiskais sporta veids). Jāšana kopš . gada ir iekļauta Olimpisko spēļu programmā, sievietes Olimpisko spēļu jāšanas sacensībās piedalās kopš . gada. Tajās pašlaik tiek sadalīti seši medaļu komplekti: iejādē, konkūrā (šķēršļu pārvarēšanā) un trīscīņā (visās disciplīnās gan individuāli, gan komandām). Šo sporta veidu starptautiski pārvalda Starptautiskā jāšanas sporta federācija (Fédération Équestre Internationale, FEI). Vasaras olimpiskajās spēlēs jāšanas disciplīnās sievietes un vīrieši piedalās vienotā ieskaitē.


Divoka Orlice

Divoka Orlice (, ) ir 99,3 kilometrus gara Orlices satekupe Sudetos, Polijas un Čehijas teritorijā.

Iztece Bistšices kalnos Polijas teritorijā uz dienvidiem no Dušņikizdrojas. Tek dienvidrietumu virzienā. Augštecē atdala Orlices kalnus no Bistšices kalniem. Savienojoties ar Tiha Orlici, izveido Olices upi. Divoka Orlice ir populārs ūdenstūrisma maršruts.


Maniža

Maniža Sangina (, dzimusi Maniža Hamrojeva () Dušanbē), plašāk pazīstama ar mononīmu Maniža, ir tadžiku izcelsmes Krievijas dziedātāja, mūziķe un dziesmu autore. Viņa piedalījās, pārstāvot Krieviju, 2021. gada Eirovīzijas dziesmu konkursā Roterdamā, Nīderlandē ar dziesmu Russian Woman.


Divjakas—Karavastajas nacionālais parks

Divjakas—Karavastajas nacionālais parks () ir nacionālais parks Albānijas rietumos, kas atrodas Rietumalbānijas zemienes Mīzekes līdzenumā Adrijas jūras tuvumā. Parks aptver 222,3 kvadrātkilometru (22 230 ha) lielu teritoriju, kurā ir dažādi biotopi, tai skaitā mitrāji, sāļie purvi, piejūras pļavas, palienes, meži, niedrāji, meži un grīvas. Tā kā parkā ir liela putnu un augu sugu daudzveidība, tas atzīts par starptautiskas nozīmes putnu un augu teritoriju.

Būdama starp lielākajām lagūnām Vidusjūrā, parka daļa — Karavastajas lagūna saskaņā ar Rāmsaras konvenciju ir atzīta par starptautiskas nozīmes mitrāju. No Adrijas jūras to atdala smilšu sēre, kuru veido upju nogulsnes no Škumbinas un Semani. Parkā valda Vidusjūras klimats, kura temperatūra svārstās no +12 °C februārī līdz +24 °C augustā.

Siltais klimats veicinājis plaša ziedu un augu sugu klāsta attīstību. Faunas bagātība parādās daudzo līdz šim reģistrēto sugu un pasugu sarakstā — 228 putnu sugas, 25 zīdītāju sugas, 29 rāpuļu un 29 abinieku sugas. Parkā, Karavastajas lagūnas Pelikānu salā dzīvo ap 60 pāru cirtaino pelikānu (Pelecanus crispus), kas ir ap 5% no to pasaules populācijas.

Mitrāji un purvi ir bagāti ar aļģēm un sēklaugiem. Meži sastāv no dažādu lapu koku, skujkoku un jauktu mežu sajaukuma upju ieleju lejasdaļā un jūras piekrastē. Tie nodrošina mājvietu lielam skaitam dzīvnieku, tostarp lapsām, zeltainajiem šakāļiem un stirnām.

Parks dod arī svarīgu nārsta un mazuļu audzēšanas vietu ekonomiski vērtīgām zivju sugām, kuras izmanto vietējais zivsaimniecības kooperatīvs. Tā dabiskajai ainavai ir augsta tūrisma pievilcība. 2016. gadā celtniecības kompānija Mabetex ierosināja jauna kūrortu kompleksa celtniecības projektu parka iekšienē, taču pret to asi iestājās vides aizstāvji un vietējās varas iestādes.


Galvaspilsētas reģions (Dānija)

Galvaspilsētas reģions (, ) ir viens no Dānijas pieciem reģioniem. Reģions robežojas ar Zēlandes reģionu dienvidos un ar Skones lēni (Zviedriju) ziemeļaustrumos, ar kuru pāri Ēresunda šaurumam reģionu savieno tilts. 2019. gadā Galvaspilsētas reģionā dzīvoja 1,85 miljoni iedzīvotāju. Lai arī reģiona lielākā pilsēta ir Kopenhāgena, kas ir Dānijas galvaspilsēta, un tās vārdā reģions nosaukts, reģiona administratīvais centrs ir Hillereda. Citas lielākas pilsētas reģionā ir Helsingēra, Hersholma, Tostrupa, Elstike-Stenlese un Birkereda.

Galvaspilsētas reģions pašreizējā veidolā tika izveidots 2007. gada 1. janvārī; pirms tam arī bija reģions, kuru sauca par Galvaspilsētas reģionu, bet tajā neietilpa Bornholmas sala, savukārt bija iekļautas teritorijas no Roskildes apgabala, kuras mūsdienās ietilpst Zēlandes reģionā.


Vikipēdija baltkrievu valodā

Vikipēdija baltkrievu valodā () ir bezmaksas tīmekļa enciklopēdijas Vikipēdijas versija baltkrievu valodā.

Par Vikipēdijas baltkrievu valodas versijas pirmsākumu var uzskatīt 2004. gadu, kad tās sākumlapā 6. aprīlī parādījās pirmais ieraksts, bet 12. augustā tika izveidots pirmais raksts. Pēc tam divarpus gadus pastāvēja lietotāju domstarpības, iekšējie konflikti un labojumu kari par baltkrievu valodas rakstību. 2006. gada februārī daļa dalībnieku vērsās Meta-Wiki ar lūgumu izveidot atsevišķu valodas sadaļu, lai baltkrievu valodai būtu divas Vikipēdijas versijas, kur katrā no tām izmantotu savu baltkrievu valodas ortogrāfisko sistēmu. Sākotnēji lūgums tika noraidīts, bet tā paša gada decembrī viņi vērsās vēlreiz ar šādu pašu lūgumu, kas tika apstiprināts.


Kristietība Kosovā

Kristietība Kosovā ir senākā no lielajām reliģijām Kosovā un visā tās reģionā, kuras izplatība aizsākās Romas impērijas laikā. Roma, Bizantija un Pirmā Bulgārijas cariste līdz 10. gadsimtam bija sekmīgi kristianizējušas visu Balkānu reģionu. Pēc serbiem neveiksmīgās Kosovas kaujas 1389. gadā līdz pat 1912. gadam Kosova bija musulmaņu Osmaņu impērijas sastāvdaļa, un tajā notika aktīva islamizācija. Laikā pēc Otrā pasaules kara Kosovu pārvaldīja laicīgās sociālistiskās Dienvidslāvijas varas iestādes. Šajā periodā kosovieši kļuva arvien nereliģiozāki. Mūsdienās 90% Kosovas iedzīvotāju ir cēlušies no musulmaņu ģimenēm, kurās lielākā daļa ir etniskie albāņi, taču ir arī dienvidslāvu valodās runājošie (kuri sevi galvenokārt identificē kā gorani vai bosnieši) un turki.


Bilingsa rags

Bilingsa rags () vai Valkarans () ir zīmīgs zemesrags Krievijas ziemeļaustrumos Longa šauruma krastā Austrumsibīrijas jūras dienvidaustrumos. Administratīvi ietilpst Čukotkas autonomā apvidus Iuļtinas rajonā. Veido Čaunas līča ziemeļaustrumu robežu.


Šuša

Šuša (, — Šuši) ir pilsēta Azerbaidžānā. Pilsēta atrodas Kalnu Karabahā, 1300 līdz 1500 metru augstumā virs jūras līmeņa. Pilsēta ir Šušas rajona administratīvais centrs. 2015. gadā Šušā dzīvoja 4,45 tūkstoši iedzīvotāju. Padomju Savienības laikos Šuša bija kalnu kūrorts.


Zetekella

Zetekella ir tīklblakšu ģints, kurā ir aprakstītas trīs sugas. Sastopamas Dienvidamerikā — Brazīlijā, Panamā un Surinamā. No citām Pampacader ģints tīklblaktīm Zetekella atšķiras tikai ar reducētu okcipitālu ērkšķi, kas ir īsāks par acs garumu. Pampacader un Zetekella no pārējiem Phatnomatini tīklblaktīm atšķiras ar ostiolāriem peritermiem, kas ir iegarināti un aizsedz hipokostas pamatu.


Pseudophatnoma

Pseudophatnoma ir tīklblakšu ģints, kurā ir aprakstītas divas sugas. Pseudophatnoma corniculata ir sastopamā Riau salās (Indonēzijā), un Pseudophatnoma laosana — Ķīnā, Laosā un Taizemē. Pieaugušo īpatņu ķermeņa garums 7—8 mm.


Biļibina

Biļibina () ir pilsēta Čukotkas autonomā apvidū Krievijas Federācijas ziemeļaustrumos. Biļibinas rajona administratīvais centrs. Izvietojusies autonomā apvidus ziemeļrietumos Malijaņujas pietekas Lielās Kepervēmas krastā.


Lutetiacader

Lutetiacader ir izmirusi tīklblakšu ģints, kurā ietilpst viena suga Lutetiacader petrefactus. Aprakstīta fosilā veidā 2006. gadā no Messel karjera izrakteņiem Vācijā, kas datēti ar vidus eocēnu.


Vidzemes tirgus

Vidzemes tirgus, neoficiāli dēvēts arī par Matīsa tirgu, ir viens no Rīgas tirgiem, kas izveidots 1902. gada rudenī pie Brīvības un Matīsa ielas krustojuma.


Lazdukalns (stacija)

Lazdukalns bija dzelzceļa stacija līnijas Rēzekne—Sita iecirknī Rugāji—Bērzpils, izveidota kā tuvākā stacija no Bērzpils pagasta Beņislavas pusmuižas. Pie Lazdukalna stacijas izveidojās apdzīvota vieta ar tādu pašu nosaukumu.


Velka Deštna

Velka Deštna () ir Centrālo Sudetu un Orlices kalnu augstākā virsotne Čehijas ziemeļos, pie Polijas robežas. Tā ir 1115 metrus augsta.


Tauvošanās pie peldošās platformas

Tauvošanās pie peldošās platformas ir kuģa pienākšanas un tā nostiprināšanas process pie jūrā noenkurotas pārkraušanas bojas, kura kalpo gan kā tauvošanās boja, gan arī kā savienojums ar tankkuģiem, kuri iekrauj vai izkrauj gāzi vai šķidras kravas. Peldošās platformas veido savienojumu starp nekustīgo jūras dibenā novietoto kolektoru un viļņos šūpojošos tankkuģi. Platformas ir spējīgas apkalpot jebkuras tonnāžas kuģi, pat ļoti lielus jēlnaftas tankkuģus (Very large crude carriers (VLCC) - angļu val.), ja nav citas iespējas.

Seklā ūdenī izvietotās peldošās platformas izmanto, lai iekrautu vai izkrautu jēlnaftu un rafinētos produktus no sauszemes vai jūras naftas laukiem, vai no un uz rafinēšanas rūpnīcām, parasti caur kaut kāda veida uzglabāšanas sistēmām. Šādas bojas pārsvarā ir vienlīdz labi piemērotas visu tipu naftas produktu tankkuģiem. Dziļūdens naftas laukos peldošās platformas izmanto, lai iekrautu jēlnaftu tieši no ieguves platformām, ja izbūvēt cauruļvadu līdz krastam nav ekonomiski izdevīgi. Šī veida peldošās platformas parasti apkalpo īpaši aprīkotus tankkuģus, kuri spēj pietauvoties bez palīdzības.

Tiek izmantoti vairāki peldošo platformu tipi.


Biļibinas rajons

Biļibinas rajons (, ) ir Krievijas Čukotkas autonomā apvidus administratīvais rajons tā rietumos, Austrumsibīrijas jūras krastā. Administratīvais centrs ir Biļibinas pilsēta.


Kostas pils

Kostas pils () ir 14. gadsimta gotiskā pils, kas atrodas Čehijas ziemeļos Hradeckrāloves apgabalā, Čehijas Paradīzes reģionā.

Piils uzcelta 1349. gadā un kopš tā laika vairākkārt mainījusi īpašniekus. 1635. gadā pils nodega. 1871. gadā pils kļuva par Kinsku del Bordžo dzimtas īpašumu un tika restaurēta. Pēc Otrā pasaules kara tā tika nacionalizēta, bet 1993. gadā tika atgriezta bijušajiem īpašniekiem. Pils pieejama apmeklējumiem.


Acalypta

Acalypta ir tīklblakšu ģints, kurā ietilpst aptuveni 50 sugas. Izplatītas Ziemeļu puslodē. Šīs tīklblaktis biežāk barojas uz sūnām, taču ir dažas sugas, kas novērotas arī uz graudzālēm.


Andršpahas-Teplices klintis

Andršpahas-Teplices klintis () ir stabveidīgu smilšakmens klinšu grupa Čehijas ziemeļos, Hradeckrāloves apgabalā, Polijas pierobežā.

Klintis atrodamas 17 km² platībā. Kopš 19. gadsimta tās ir populārs tūrisma objekts. Ierīkotas takas. Valsts aizsardzībā kopš 1991. gada. Klintis ir ievērojama lielā piekūna ligzdošanas vieta.


Aņuja

Aņuja () vai Eņīja ( — 'upe') ir upe Krievijas Federācijas ziemeļaustrumos, Kolimas labā krasta pieteka, tās otra lielākā pieteka. Plūst pa Sahas Republikas teritoriju.

Aņuja veidojas saplūstot garajai Boļšojaņujai un garajai Malijaņujai; pašas Aņujas garums ir tikai 8,3 km; tās platums ap 800 m. Plūst pa Kolimas zemieni ziemeļu virzienā. Upes kritums neliels, paisuma laikā upē veidojas pretstraume. Aizsalst oktobra sākumā, ledus iziet jūnija sākumā. Upe kuģojama.

Iepretī Aņujas ietekai Kolimas pretējā krastā atrodas Ņižņekolimskas ciemats.


De'Ārons Fokss

De'Ārons Martezs Fokss (; dzimis Teksasas štatā) ir amerikāņu basketbolists, spēlē saspēles vadītāja pozīcijā. 2022. gadā pārstāv Nacionālās basketbola asociācijas (NBA) klubu Sakramento "Kings".


Petrof

Petrof ir 1864. gadā dibināts uzņēmums, kura galvenā mītne atrodas Hradeckrālovē, Čehijas ziemeļos.

Uzņēmums gadā saražo apmēram 1000 flīģeļus un ap 12 000 pianīnus, ko eksportē uz vairāk kā 60 valstīm. Uzņēmums nodarbina apmēram 1000 darbinieku. Kaut arī Petrof 1948. gadā tika nacionalizēts, 20. gadsimta deviņdesmitajos gados tas tika privatizēts un mūsdienās to vada firmas dibinātāja Antonīna Petrofa piektā paaudze.


12. armija (Krievijas Impērija)

Krievijas Impērijas 12. armija () bija militārā formācija Krievijas Impērijas karaspēka sastāvā Pirmā pasaules kara laikā (1915—1918). Cīnījās Ziemeļrietumu frontē (1915. gada janvārī — augustā), tad Ziemeļu frontē (1915. gada augustā — 1918. gada sākumā) pret Vācijas Impērijas 8. armiju. 12. armijas štābs no 1915. līdz 1917. gadam atradās bijušās Bērzaines ģimnāzijas ēkā pie Cēsīm.


Hradeckrāloves apgabals

Hradeckrāloves apgabals () ir viens no Čehijas apgabaliem valsts ziemeļos. Tas robežojas ar Pardubices apgabalu dienvidos, Centrālčehijas apgabalu rietumos, Liberecas apgabalu ziemeļrietumos, kā arī Poliju ziemeļaustrumos.

Apgabalā 5 apriņķi - Hradeckrāloves apriņķis, Jičīnas apriņķis, Nāhodas apriņķis, Rihlovas pie Knežnas apriņķis, Trutnovas apriņķis.

Lielākās pilsētas - Hradeckrālove (92 742), Trutnova (30 372), Nāhoda (19 979), Jičīna (16 577), Dvūrkrālove pie Labas (15 594), Vrhlabí (12 461), Jaromerža (12 433), Rihlova pie Knežnas (10 998).

Apriņķī atrodas daļa no Čehijas Paradīzes novada, Andršpahas-Teplices un Prahovas klintis, kā arī Kostas pils. Starptautiski pazīstams ir klavieru ražošanas uzņēmums Petrof, kas atrodas Hradeckrālovē.


Klīnovecs

Klīnovecs () ir Rūdu kalnu augstākā virsotne Čehijas ziemeļrietumos, pie Vācijas robežas.

No 1244 metrus augstās virsotnes paveras lielisks skats uz Čehijas un Vācijas teritoriju. Kalna virsotnē uzbūvēts 80 metrus augsts TV tornis un 24 metrus augsts skatu tornis. Uz kalna virsotni no divām pusēm ved pacēlāji. Ierīkotas kalnu un distanču slēpošanas trases un sniega parks.


Vondreba

Vondreba jeb Odrava (, ) ir 58,4 kilometrus gara Ohržes labā krasta pieteka Vācijā un Čehijā.

Iztece pie Mēringas Bavārijā. Augštecē tek ziemeļrietumu virzienā Vācijas teritorijā, pie Miterteihas pagriežas uz ziemeļaustrumiem. Lejtecē, Čehijas teritorijā - Jesenices ūdenskrātuve. Ietek Ohržā augšpus Kinšperkai pie Ohržas.


Aleksandrs Pavlovs

Aleksandrs Pavlovs (cīkstonis) — Baltkrievijas sportists, cīkstonis; Aleksandrs Pavlovs (modes mākslinieks) — Latvijas modes mākslinieks.


Karlovi Varu lidosta

Karlovi Varu lidosta () ir starptautiska lidosta Čehijas galējos rietumos uz dienvidaustrumiem no Karlovi Varu kūrorta.

Saistībā ar COVID-19 2020. gadā regulāri pasažieru reisi nenotika. Pirms epidēmijas lidojumus nodrošināja aviosabiedrības Czech Airlines un Pobeda uz Maskavu.


Aleksandrs Pavlovs (modes mākslinieks)

Aleksandrs Pavlovs ir Latvijas modes mākslinieks un stilists. 1996. gadā viņš izveidoja zīmolu Alexander Pavlov. Ir piedalījies arī televīzijas šovos — "Stilistu kaujas", "Gatava pārvērtībām" un "Ievas pārvērtības". Aleksandrs Pavlovs ir dzimis un audzis Valkā. Pavlovs mācījās Valkas 2. vidusskolā.


Pazardžikas apgabals

Pazardžikas apgabals () ir apgabals Bulgārijas rietumu daļā, nosaukts tā galvenās pilsētas — Pazardžikas — vārdā. Tas robežojas ar Sofijas apgabalu ziemeļos, Plovdivas apgabalu austrumos, Smoļanas apgabalu dienvidaustrumos un Blagojevgradas apgabalu dienvidrietumos.

Apgabals sadalīts divpadsmit pašvaldībās, bet tā kopējais iedzīvotāju skaits ir 286 303 (2016. gada aprīlis).


Karlovi Varu apgabals

Karlovi Varu apgabals () ir viens no Čehijas apgabaliem valsts galējos rietumos. Tas robežojas ar Ūstu pie Labas apgabalu ziemeļaustrumos, Plzeņas apgabalu dienvidaustrumos, kā arī Vāciju.

Apgabalā 3 apriņķi - Hebas apriņķis, Karlovi Varu apriņķis, Sokolovas apriņķis.

Lielākās pilsētas - Karlovi Vari (48 501), Heba (31 988), Sokolova (23 241), Ostrova (16 731), Hodova (13 394), Aša (13 210), Marianske Lāzne (12 800).

Karlovi Vari apgabals pazīstams ar saviem kūrortiem, tādiem kā Karlovi Vari (vēsturiskā Karlsbāde) un Marianske Lāzne (vēsturiskā Marienbāde).


Baltkrievija 2021. gada Eirovīzijas dziesmu konkursā

Baltkrievijai bija plānots piedalīties 2021. gada Eirovīzijas dziesmu konkursā Roterdamā, Nīderlandē. Viņi par savu izpildītāju konkursam izvēlējās Galasy ZMesta, taču valsts dalība konkursā tika noraidīta atkārtoti, ar otro reizi to diskvalificējot no konkursa.

Iepriekš Baltkrievija Eirovīzijas dziesmu konkursā piedalījusies sešpadsmit reizes kopš tās debijas 2004. gadā. Labākais nācijas rezultāts konkursā ir sestā vieta, kura tika sasniegta 2007. gadā ar dziesmu "Work Your Magic", ko izpildīja Dmitrijs Kolduns. Kopš Eirovīzijas pusfinālu ieviešanas 2004. gadā, Baltkrievijai kvalificēties finālam ir izdevies sešas reizes. 2019. gadā Baltkrievija iekļuva finālā ar dziesmu "Like It", ko izpildīja ZENA, un lielajā finālā finišēja 24. vietā ar 31 punktu. 2020. gadā Baltkrieviju pārstāvēt bija paredzēts duetam VAL ar dziesmu "Da vidna".


Malijaņuja

Malijaņuja (), arī Kiraeņīja ( — 'mazā upe') vai Meiniutivēma ( — 'lielā meža upe'), ir upe Krievijas Federācijas ziemeļaustrumos. Plūst pa Čukotkas autonomā apvidus un Sahas Republikas teritoriju.

Upe sākas no Boļšoje Verhņejes ezera Ilirņejas skrausta dienvidos. Plūst ziemeļrietumu virzienā starp Aņujas grēdu dienvidos un Ilirņejas skraustu un Raučuas grēdu ziemeļos. Pie Ostrovnojes ciema noplūst Kolimas zemienē, kur, saplūstot ar Boļšojaņuju, veido Kolimas pieteku Aņuju.

Aizsalst oktobra sākumā, ledus iziet jūnija sākumā. Ziemā līdz pietekai Pogindenai upe pārsalst un izsīkst. Upe kuģojama līdz Aņujskas ciemam. Upes baseinā nozīmīgas zelta un sudraba atradnes. Vienīgās apdzīvotās vietas krastos ir Aņujska, Ostrovnoje, Kepervēma un Ilirneja.


Tīreļpurvs

Lielais Ķemeru tīrelis, Piejūras zemienē uz dienvidiem no Ķemeriem; Cenas tīrelis, dabas liegums Cenas purva nenoraktajā daļā; Maztīrelis, purvains apvidus starp Babītes ezeru un Olaini; Briģu tīrelis, augstais un pārejas purvs Zemgales līdzenumā, Bauskas novada Vecsaules pagastā; Kalēju tīrelis, dabas liegums Bauskas novadā; Tīreļu purvs Jēkabpils novada Zasas un Rubenes pagastos.


Boļšojaņuja

Boļšojaņuja (), arī Ulahaneņīja ( — 'mazā upe') vai Vilgilvēma ( — 'bērzu upe'), ir upe Krievijas Federācijas ziemeļaustrumos. Plūst pa Čukotkas autonomā apvidus un Sahas Republikas teritoriju.

Upe sākas kā Ļevijiļukeivēma Anadiras plakankalnē, pēc citiem avotiem — satekot Ļevijiļukeivēmai un Pravijiļukeivēmai. Plūst rietumu—ziemeļrietumu virzienā starp Aņujas grēdu ziemeļos un Olojas grēdu dienvidos. Pēc Peženkas pietekas noplūst Kolimas zemienē, kur, saplūstot ar Malijaņuju, veido Kolimas pieteku Aņuju.

Aizsalst oktobra sākumā, ledus iziet jūnija sākumā. Upes baseinā nozīmīgas zelta un sudraba atradnes. Krasti praktiski neapdzīvoti, pastāvīgu apdzīvoto vietu nav. Lejtecē iepretī Konstantinovskas attekai izvietota Konstantinovskas meteostacija.


Tramvaju satiksme Vīnē

Vīnes tramvajs ir viena no svarīgākajām transporta sistēmām Vīnē, Austrijā. To uztur Wiener Linien un tā tika atvērta 1865. gadā.

Kopējais sistēmas garums ir 432,3 km un tramvaji apstājas 1071 pieturā.


Igaunijas klimats

Igaunijas klimats ir samērā maigs, jo Igauniju (un visu Ziemeļeiropu) nepārtraukti silda jūras gaiss, ko ietekmē Atlantijas okeāna ziemeļdaļa. Līdz ar to Baltijas jūra rada atšķirības starp piekrastes un iekšzemes teritoriju klimatu.

Igaunija atrodas mērenā klimata joslas ziemeļu daļā un pārejas zonā starp jūras un kontinentālo klimatu. Igaunijā ir četri gandrīz vienāda garuma gadalaiki. Gada vidējā temperatūra svārstās no 17,8 °C Baltijas jūras salās līdz 18,4 °C iekšzemē jūlijā, gada siltākajā mēnesī, un no −1,4 °C Baltijas jūras salās līdz −5,3 °C gada aukstākajā mēnesī — februārī.

Vidējā gada temperatūra Igaunijā ir 6,4 °C. Klimatu ietekmē arī Atlantijas okeāns, tā Ziemeļatlantijas straume un Islandes minimums — zona, kas pazīstama ar ciklonu veidošanos un kur vidējais gaisa spiediens ir zemāks nekā blakus apgabalos. Igaunija atrodas mitrā zonā, kurā nokrišņu daudzums ir lielāks nekā kopējā iztvaikošana. Vidējais nokrišņu daudzums 1991. — 2020. gadā svārstījās no 573 līdz 761 milimetriem gadā un visspēcīgākais bija vasaras beigās. Gadā bija no 102 līdz 127 lietainām dienām, un augstākais vidējais nokrišņu daudzums bija reģistrēts Sakalas un Hānjas augstieņu rietumu nogāzēs.


Epididimālā hipertensija

Visbiežāk tā raksturo īslaicīgu šķidruma sastrēgumu (vazokonģestiju) sēkliniekos, ko vīrietim izraisa ilgstoša dzimumtieksme bez ejakulācijas.

Tiek uzskatīts, ka šis termins (blue balls) radies Amerikas Savienotajās Valstīs, pirmo reizi parādoties 1916. gadā.


Kategorija:Mutācija

Mutācijas ir pastāvīgas, pārnēsājamas izmaiņas šūnu ģenētiskajā materiālā (parasti DNS vai RNS).


Copium

Copium ir tīklblakšu ģints, kurā ietilpst vairāk par 10 sugām. Izplatītas visā Palearktikā. Copium un Paracopium ir vienīgie tīklblakšu dzimtas un arī visas blakšu kārtas pārstāvji, kas veido pangas jeb gallus uz augiem.


Pupla

Pupla, arī Līdumupīte, ir Misas labā krasta pieteka Olaines novada Olaines pagastā un kā robežupe arī Olaines pilsētā.

Sākas novadgrāvjos Cenas tīreļa austrumu malā neapdzīvotā teritorijā 3 kilometrus uz rietumiem no rūpnīcas Olainfarm, tek dienvidaustrumu virzienā. Netālu no tās atrodas apdzīvotas vietas Uzvaras līdums un Olaines daļa Pārolaine. 300 metrus no ietekas Misā to šķērso autoceļš A8 (Jelgavas šoseja), 700 metrus no ietekas — dzelzceļa līnija Rīga—Jelgava. Sākumā caur Olaines pagastu tek pa neapdzīvotu teritoriju, vēlāk kā pagasta un pilsētas robežupe un atkal tikai caur pagastu gar saimnieciskiem objektiem, īsi pirms ietekas Misā — gar mazdārziņu koloniju. Upes gultne ir regulēta un lielā garumā iztaisnota. Puplā ietek "Olainfarm" un Olaines attīrīšanas iekārtu notekūdeņi, tāpēc lejtecē upe ir piesārņota un lejpus Puplas ietekai tāda kļūst arī Misa. Lejpus Puplas ietecei Misā skābekļa patēriņš un slāpekļa daudzums pieaug divkārtīgi. Pašā Puplā 2019. gadā konstatēts dabiskai videi ievērojams kofeīna daudzums, kas līdzvērtīgs vienai kafijas tasei uz 11,4 m³ ūdens.

2015. gadā tika izplānota kūdras ieguves paplašināšana Cenas tīrelī, kas iekļautu novadgrāvju izbūvi un liekā ūdens novadīšanu, tai skaitā caur Puplu.


Sojuz-10

Sojuz-10 (Союз-10) bija PSRS Sojuz sērijas pilotējams kosmosa kuģis. Tas orbītā tika palaists ar mērķi saslēgties ar orbitālo staciju Saljut-1. Saslēgšanās bija neveiksmīga, un kuģis atgriezās uz Zemes, apkalpei neapmeklējot staciju.

Sojuz-10 bija pirmais Sojuz (7KT-OK) eksemplārs ar saslēgšanās mehānismu, kas apkalpei ļautu nokļūt stacijā caur iekšējo lūku.


Agramma

Agramma ir tīklblakšu ģints, kurā ietilpst vairāk nekā 90 sugas. Izplatītas Eiropā, Āzijā, Āfrikā, Austrālijā un Okeānijā. Latvijā ir sastopamas divas sugas (Agramma femorale un Agramma tropidopterum). Tās ir mazas tīklblaktis (1.5—3 mm garumā); galva, pronotums un ķermeņa lejasdaļa ir melni, kājas un segspārni ir gaiši, dzeltenīgi. Barojas uz dažādiem viendīgļlapjiem.


Zvirbuļkalns

Zvirbuļkalns ir Cēsu pilsētas daļa dienvidos no tās centra, kas izvietojusies ap Zvirbuļkalnu — Cēsu augstāko vietu.


Latvijas futbola izlase 2021. gadā

Latvijas futbola izlase 2021. gadā piedalījās 2022. gada FIFA Pasaules kausa kvalifikācijas turnīrā, spēlēja Baltijas kausā un aizvadīja draudzības spēli ar Vāciju.

FIFA Pasaules kausa kvalifikācijā Latvija tika ielozēta vienā grupā ar Nīderlandi, Turciju, Norvēģiju, Melnkalni un Gibraltāru. Pirmo spēli aizvadīja savā laukumā pret Melnkalni, bet turnīru noslēdza izbraukumā pret Gibraltāru.


Cidlina

Cidlina () ir 87,3 kilometrus gara Elbas labā krasta pieteka Čehijas ziemeļdaļā.

Izteka netālu no Lomnices pie Popelkas. Tek dienvidu virzienā, sasniedzot Hlumecu pie Cidlinas, pagriežas uz rietumiem. Ietek Elbā pie Libices pie Cidlinas. Bez Hlumecas un Libices upes krastos atrodas Jičīna un Novi Bidžova.


Ploučnice

Ploučnice () ir 106 kilometrus gara Elbas labā krasta pieteka Čehijas ziemeļdaļā.

Iztece pie Ješteda kalna. Tek rietumu virzienā. Ietek Elbā pie Dečīnas. Bez Dečīnas, upes krastos atrodas Mimoņa un Česka Līpa.


Smeda

Smeda (, , ) ir 51,9 kilometrus gara Neises labā krasta pieteka Čehijas ziemeļos un, pēdējos 5,9 kilometrus, Polijā.

Iztece no Jizeras kalniem. Tek ziemeļrietumu virzienā. Ietek Neisē pie Polijas - Vācijas robežas. Upes krastos atrodas Hejnice, Raspenava un Frīdlanta.


Krkonošes nacionālais parks

Krkonošes nacionālais parks () ir 1963. gadā izveidots nacionālais parks Čehijas ziemeļos, Hradeckrāloves un Liberecas apgabalos, Sudetu kalnu sistēmas Krkonošes kalnos. Parka teritorija stiepjas gar valsts robežu ar Poliju, kur izveidots Karkonošu nacionālais parks. Uz abu valstu robežas atrodas 1603 metrus augstais Sņežkas kalns, kas ir augstākā virsotne Čehijā. Kalnos dzīvo mufloni.


Kolimas zemiene

Kolimas zemiene (, ) ir zems līdzenums Krievijas ziemeļaustrumos, Sibīrijā. Kopā ar rietumos esošo Janas—Indigirkas zemieni veido plašo Austrumsibīrijas zemieni. Administratīvi ietilpst Sahas Republikā un Čukotkas autonomajā apvidū.

Zemiene izvietojusies Kolimas upes lejtecē, ietver Alazejas un Boļšaja Čukočjas baseinus. Austrumos to norobežo Aņujas grēdas atzari, dienvidos — Jukagiru plakankalne, rietumos — Alazejas plakankalne un Kolimas plakankalne. Ziemeļos krastus apskalo Austrumsibīrijas jūra. Vidējais augstums ir 50—100 m vjl, retajos pauguru masīvos — 200—300 m vjl. Reljefā pārsvarā dominē mūžīgā sasaluma un termokarsta reljefa formas. Daudz purvu un ezeru. Klimats subarktisks. Dienvidu daļā pārsvarā pārpurvoti lapukoku skrajmeži, ziemeļos — tundra. Mīt lemingi, polārlapsa, ziemeļbriedis, baltirbe.

Teritorija mazapdzīvota, lielākās apdzīvotās vietas ir Sredņekolimska un Čerska Kolimas krastos.


Jānis Ķeruss

Jānis Ķeruss (dzimis 1972. gada 19. decembrī Rīgā) ir latviešu vēsturnieks, vēstures doktors, Latvijas Universitātes lektors. Latvijas ārpolitikas un starptautisko attiecību pētnieks. Doktora grāds vēsturē (2009) par Latvijas neitralitātes starpkaru periodā izpēti.

Ar Laimdotas Straujumas vadītā Ministru kabineta 2014. gada 20. augusta rīkojumu Nr. 433 iecelts LPSR VDK zinātniskās izpētes komisijā par locekli. Pētījis, kā Latvijas PSR Valsts Drošības komiteja vērsās pret pretpadomju propagandu.


Kajas Kallasas pirmā valdība

Kajas Kallasas vadībā Igaunijas valdība darbojas kopš . Kabineta koalīcijas sastāvā ir Igaunijas Reformu partija un Igaunijas Centra partija. Kajas Kallasas valdībā strādā 15 ministri.


Tallinas līcis

Tallinas līcis () ir iekšējs līcis Somu līcī, Baltijas jūrā. Tā krastos atrodas Igaunijas galvaspilsēta Tallina.


Uldis Krēsliņš

Uldis Krēsliņš (dzimis 1966. gada 18. augustā Rīgā, miris 2022. gada 3. maijā Rīgā) Latvijas vēsturnieks, vēstures doktors, Latvijas Universitātes un Publiskās atmiņas centra pētnieks.

Ar Māra Kučinska vadītā Ministru kabineta 2017. gada 31. janvāra rīkojumu Nr. 47, ko izdevis ministru prezidenta vietas izpildītājs Jānis Dūklavs un izglītības un zinātnes ministrs Kārlis Šadurskis, nozīmēts darbam LPSR VDK zinātniskās izpētes komisijā par locekli. Pētījis, kā Latvijas PSR Valsts Drošības komiteja izmantoja represīvo psihiatriju.


Dvēsele (2020. gada filma)

"Dvēsele" () ir 2020. gada ASV datoranimācijas fantāzijas komēdijdrāmas filma. Tās režisors ir Pīts Dokters, producente Deina Mareja, scenārija autori ir Pīts Dokters, Maiks Džounss un Kemps Pauerss. Galvenās lomas ieskaņojuši Džeimijs Fokss, Tīna Feja, Greiems Nortons un Reičela Hausa. Filma stāsta par vidusskolas mūzikas skolotāju Džo Gārdneru, kurš cenšas atkal apvienot savu dvēseli ar ķermeni pēc tam, kad tie ir nejauši šķirti, tieši pirms Džo uzstāšanās. "Dvēsele" ir pirmā Pixar filma, kuras galvenais varonis ir afroamerikānis.

Pīts Dokters filmu sāka veidot jau 2016. gadā, strādājot pie savām pārdomām par cilvēku personības izcelsmi un determinisma jēdzienu. Viņš kopā ar Maiku Džounsu un Kempu Pauersu sarakstīja scenāriju. Producenti filmas tapšanas gaitā daudz konsultējās ar dažādiem pasaulē atzītiem džeza mūziķiem, tostarp Herbiju Henkoku un Teriju Linu Keringtoni.

Filmas "Dvēsele" pirmizrāde notika Londonas kinofestivālā. Kinoteātros pirmizrāde tika plānota , taču ASV to atcēla, reaģējot uz notiekošo COVID-19 pandēmiju. Kino vietā tā paša gada 25. decembrī filma tika izlaista straumēšanai platformā Disney+. Filma saņēma daudz pozitīvu kritiķu atsauksmju ar uzslavu par animāciju, stāstu, balss lomām un muzikālo partitūru. Soul ieguva Zelta globusa balvas kategorijās "Labākā animācijas filma" un "Labākais skaņu celiņš". Tāpat tā ir nominēta trīs kategorijās, tostarp kategorijā "Labākās animācijas filma", 93. Kinoakadēmijas balvai un 74. BAFTA kino balvai.


Konstantinovska (polārstacija)

Meteoroloģiskā stacija «Konstantinovska» () ir Krievijas polārā meteoroloģiskā stacija Arktikā. Izvietota Boļšojaņujas upes kreisajā krastā iepretī Konstantinovskas attekai 30 km no Aņujskas ciema. Stacija administratīvi ietilpst Čukotkas autonomā apvidus Biļibinas rajonā.


Arturs Žvinklis

Arturs Žvinklis (dzimis 1964. gada 14. jūnijā tagadējā Priekules novada Bunkas pagastā) ir latviešu vēsturnieks, Latvijas Universitātes un Publiskās atmiņas centra pētnieks.


Omolona

Omolona (, , ) ir upe Krievijas Federācijas ziemeļaustrumos, Kolimas labā krasta un tās garākā pieteka. Plūst pa Magadanas apgabala, Čukotkas autonomā apvidus un Sahas Republikas teritoriju. Nosaukums cēlies no jukagiru valodas omol — 'labs' un on — 'upe'.

Upe sākas Kolimas kalnienes Otaikačanas grēdā. Plūst ziemeļu virzienā. 20 km no iztekas upe nonāk Augšomolonas ieplakā, kur izteikti meandrē, veidojot attekas un vecupes. Šķērsojot kalnienes grēdas, ieleja sašaurinās. Vidustecē šķērso Uļaganas ieplaku, kur krasti purvaini, upe veido daudzas attekas. Lejtecē plūst pa Kolimas zemieni, ietek Kolimā 270 km no tās ietekas jūrā. Lielākās pietekas ir Oloja, Kegaļi (labās), Kedona (kreisā). Upes baseinā klimats krasi kontinentāls, vidējā gada temperatūra -12,8 °С, absolūtais minimums -61 °C. Aizsalst oktobra vidū, ledus iziet maija beigās. Augštecē upe pārsalst.

Upe kuģojama 595 km no ietekas līdz Omolonas ciemam, lejtecē izmanto koku pludināšanai. Upes baseinā nozīmīgas zelta un sudraba atradnes. Krasti mazapdzīvoti, vienīgā pastāvīgi apdzīvotā vieta ir evenu apdzīvotais Omolonas ciems Čukotkas autonomā apvidus teritorijā. Lejpus Olojas ietekas atrodas pamestā Ustjolojas meteostacija.


Maikls Maliss

Maikls Maliss (dzimis 1976. gada 12. jūlijā Ļvivā, Ukrainā kā Maikls Krehmers ()) ir ukraiņu izcelsmes amerikāņu rakstnieks, raidieraksta vadītājs, feļetonists un mediju personība. Viņš ir digitālā tīkla GaS Digital Network video raidījuma YOUR WELCOME vadītājs. Kopš 2014. gada Maliss ir pastāvīgs Fox News un Fox Business Network raidījumu viesis, parādoties šovos The Independents, Kennedy, Red Eye, The Greg Gutfeld Show, The Story with Martha MacCallum un Tucker Carlson Tonight. Regulāri viesojies arī Tom Woods Show, The Joe Rogan Experience un The Rubin Report raidierakstos. Maliss ir arī pastāvīgs laikraksta The New York Observer feļetonists. 2019. gadā Maliss publicēja darbu "The New Right: A Journey to the Fringe of American Politics". Grāmata ir vēsturiska Amerikas jauno labējo kustības analīze, kas kontekstualizē notikumus, kas saistīti ar Donalda Trampa uzvaru Amerikas Savienoto Valstu 2016. gada prezidenta vēlēšanās.


Līdumu kanāls

Līdumu kanāls ir Misas labā krasta pieteka Cenu un Olaines pagastos. Līdumu kanāls ir mākslīgi rakta ūdenstece pie Cenas tīreļa austrumu malas agrākā Olaines purva nosusināšanai.

Kanāls tika izrakts 1936. gadā, veidojot Olaines purvā Uzvaras līduma viensētu kompleksu. Tas tika rakts pa izlocītu trasi ar stāvām nogāzēm V-veida profilā. Kopējais kanāla garums bija 3,5 km, dziļums 3,5 metri, platums vietām sasniedza 11 metrus. Nelielā apkaimes krituma dēļ arī pati Misa 4 km garumā lejpus kanāla tika regulēta.

Kanāls sākas novadgrāvjos Uzvaras līduma teritorijā un tek uz dienvidaustrumiem vispirms līdztekus vietējam ceļam no šosejas A8 uz Uzvaras līdumu, pēc tam caur mežiem uz dienvidiem un dienvidrietumiem, divreiz šķērsojot LVM ceļu "Baznīcas stiga" (Uzvaras līdums—Dalbes baznīca), pēc tam šķērsojot vietējo ceļu V1066 (Dalbe—Lejasbēnūži) un pēc 200 metriem ietekot Misā pie Madaru mājām.


Elena Cagrinu

Elena Cagrinu (, dzimusi Atēnās) ir grieķu dziedātāja, aktrise un TV raidījumu vadītāja. Viņa, pārstāvot Kipru, piedajās 2021. gada Eirovīzijas dziesmu konkursā Roterdamā, Nīderlandē ar dziesmu El diablo.


Džeimss Levains

Džeimss Levains (; dzimis , miris ) bija amerikāņu diriģents, Metropoles operas mūzikas direktors (1976—2016), mākslinieciskais direktors (1986—2004), emeritētais mūzikas direktors (2016—2017).


Acanthocheila

Acanthocheila ir tīklblakšu ģints, kurā ietilpst 16 sugas. Izplatītas no ASV dienvidiem līdz Argentīnai un Karību salās. No citiem Tingini pārstāvjiem atšķiras ar ļoti gariem asiem izaugumiem visā paranotuma laterālo malu garumā, ar okcipitālo adatveidīgo izaugumu esamību un ar bukulām, kas ir ļoti izliektas mediāli no klipeusa virsotnes aizmugures. Acanthocheila tīklblaktis barojas pārsvarā uz augiem no naktsziežu un gutaperčas dzimtām, piemērām, Pisonia, Ouratea, Guapira fragrans.


Acanthocheila armigera

Acanthocheila armigera ir tīklblakšu suga. Atklāta 1860. gadā Riodežaneiro (Brazīlija), autors Carl Stål. Tā ir plaši izplatīta Centrālamerikā — Panamā, Haitī, Kubā, Puertoriko, Trinidādā, un Dienvidamerikā — Argentīnā, Brazīlijā, Bolīvijā, Ekvadorā, Gvatemalā, Kolumbijā, Peru un Venecuēlā. Blaktis barojas uz nakteņu (tabakas, īstā tabaka), nadziņkrūmu (Ouratea), naktsziežu (Pisonia, Pisonia tomentosa, Bougainvillea glabra), rubiju (kafijas koks) un malvu (Sida paniculata) dzimtu augiem.


Antīkā Argosa

Antīkā Argosa () ir Argosas pilsēta vēsturiskajā periodā līdz Romas impērijas sabrukumam. Rakstos pirmo reizi minēta Homēra "Iliādā" (9. vai 8. gadsimts pr.Kr.), kur argosiešus karā pret Troju vadīja Diomēds.


Omolona (ciems)

Omolona (, ) ir nacionālais ciems Krievijas ziemeļaustrumos, Čukotkas autonomā apvidus Biļibinas rajonā. Izvietojies Omolonas upes labajā krastā 600 km no tās ietekas Kolimā.

Apdzīvotā vieta izveidota 1944. gadā kā ciemats pie rezerves lidlauka Aļaskas — Sibīrijas transporta koridorā, pa kuru no ASV uz PSRS transportēja lidmašīnas. Pakāpeniski ciemats kļuva par plaša apvidus centrālo un vēlāk arī vienīgo apdzīvoto vietu, uz kuru pārcēla iedzīvotājus no citām nelielajām apdzīvotajām vietām. Dažādos gados ciemu sauca arī par Uņaganu (Уняган) un Ščerbakovu (Щербаково), tagadējais nosaukums kopš 1960. gada. Ciemā dzīvo ap 800 iedzīvotāju, 57 % evenki, 20 % čukči. Galvenā nodarbošanās ir briežkopība, zveja un medības. Ciemā ir vidusskola, slimnīca, pasts, kultūras nams, viesnīca, maizes ceptuve. Sauszemes ceļu nav, ciema apgāde notiek ar aviācijas palīdzību vai navigācijas periodā pa upi — pie ciema beidzas Omolonas upes kuģojamais posms. Darbojas lidlauks, meteostacija.


Pametot Lasvegasu

"Pametot Lasvegasu" () ir 1995. gada amerikāņu romantiskā drāma, kuras režisors ir Maikls Figiss. Filmas sižets ir balstīts uz Džona O'Braiena grāmatu ar tādu pašu nosaukumu. Galvenās lomas filmā atveido Nikolass Keidžs un Elizabete Šū. Filma tikusi nominēta Amerikas Kinoakadēmijas balvai nominācijās Labākais aktieris galvenajā lomā, Labākā aktrise galvenajā lomā, Labākais režisors un Labākais adaptētais scenārijs. Oskara balvu, kā labākais aktieris, saņēma N. Keidžs.

Bens Sandersons (Nikolass Keidžs) tiek atlaists no darba alkoholisma dēļ un nolemj doties no Losandželosas uz Lasvegasu, lai turpinātu lietot alkoholu līdz nāvei. Tur viņš sastop prostitūtu Sēru (Elizabete Šū), starp viņiem izveidojas sarežģītas romantiskas attiecības.


Fatoss Pilkati

Fatoss Pilkati (; dzimis ) ir albāņu sporta šāvējs. Viņš 1972. gada vasaras olimpiskajās spēlēs Minhenē startēja šaušanas sacensībās.

1972. gada vasaras olimpiskajās spēlēs šaušanā viņš startēja 50 metru šaušanā ar pistoli. Šajā disciplīnā viņš 6 šāvienu sērijā ieguva 546 punktus, izcīnot 24. vietu.


Kategorija:Albānijas sportisti 1972. gada vasaras olimpiskajās spēlēs

Kategorijā iekļauti Albānijas sportisti, kas startēja 1972. gada vasaras olimpiskajās spēlēs Minhenē.


Kategorija:Šāvēji 1972. gada vasaras olimpiskajās spēlēs

Šajā kategorijā iekļauti šāvēji, kuri startēja 1972. gada vasaras olimpiskajās spēlēs Minhenē.


Kategorija:1972. gada vasaras olimpisko spēļu sporta veidi

Šajā kategorijā ir iekļauti olimpiskie sporta veidi, kas tika aizvadīti 1972. gada vasaras olimpiskajās spēlēs Minhenē.

Sporta veidi


Stjuarta sala

Stjuarta sala () vai Rakiura () ir trešā lielākā Jaunzēlandei piederošā sala. Sala atrodas 30 km uz dienvidiem no Dienvidsalas. Salas platība ir 1746 km². Uz salas ir sastopamas vairākas nelidojošo putnu sugas, tostarp, pingvīnu.

Stjuarta sala ir mazapdzīvota. Tās ekonomika ir atkarīga no zvejniecības un tūrisma. 2018. gadā uz salas dzīvoja 408 iedzīvotāji.


Ruapehu

Ruapehu () ir aktīvs stratovulkāns Ziemeļsalā, Jaunzēlandē. Vulkāns atrodas 23 km uz dienvidrietumiem no Taupo ezera dienvidu piekrastes. Tas atrodas Tongariro nacionālajā parkā. Ziemeļsalas lielākie slēpošanas kūrorti un vienīgais ledājs atrodas vulkāna nogāzēs.

Ruapehu ir lielākais aktīvais vulkāns Jaunzēlandē, tā augstums ir 2797 metri.


Falcon 9 v1.1

Falcon 9 v1.1 (tulkojumā 'piekūns') ir nesējraķete, kuru izstrādājusi un izgatavojusi kompānija SpaceX, uzlabojot iepriekšējo Falcon 9 v1.0 modeli. Uzlabojumu izstrāde noritēja no 2011. līdz 2013. gadam, un Falcon 9 v1.1 pirmo reizi startēja 2013. gada septembrī. Divpakāpju raķete izmantoja SpaceX Merlin 1D raķešdzinējus. Kopumā nesējraķete veica 15 lidojumus — tikai vienā piedzīvojot raķetes avāriju un zaudējot derīgo kravu. Salīdzinot ar Falcon 9 v1.0 — v1.1 versijas raķete bija par 60% jaudīgāka. Izmantojot Falcon 9 v1.1 nesējraķetes, SpaceX attīstīja raķetes pirmās pakāpes atgriešanas tehnoloģiju un 3 reizes mēģināja atgriezt pirmo pakāpi atpakaļ uz zemes. Pēdējo lidojumu aizvadīja 2016. gada janvārī. Uz v1.1 versijas bāzes SpaceX izstrādāja nākamo — Falcon 9 Full Thrust versiju, kuru izmanto vēl šodien.


Baltkrievijas Nacionālais operas un baleta teātris

Baltkrievijas Republikas Nacionālais akadēmiskais Lielais operas un baleta teātris () atrodas parkā Baltkrievijas galvaspilsētas Minskas Trīsvienības kalna rajonā. Vietējie to sauc vienkārši par "Operas teātri" vai "Operas un baleta teātri". Kad teātris 1933. gada 15. maijā tika atvērts, sākumā tam nebija savas izrāžu vietas. Līdz 1938. gadam teātra trupa uzstājās Baltkrievijas drāmas teātra ēkā.


Agņeška Hiliņska

Mlapa = | Darbojies_arī = | Izdevējkompānija = Warner, Sony | Gadi = 1994—pašlaik | Instrumenti = vokāls | Nodarbošanās = Dziedātāja, dziesmu autore, aktrise, dejotāja | Žanrs = popmūzika, rokmūzika | Vieta_mr = | Vārds = Agņeška Hiliņska | Miris = | Vieta_dz = | Dzimis = | Pseidonīms = | Dz_vārds = | Apraksts = Hiliņska 2018. gadā | Att_izm = | Attēls = Agnieszka Chylińska, Sopot Top of the Top Festival 2022, dzień 2 04.jpg | Dzimums = S }} Agņeška Barbara Hiliņska (; dzimusi 1976. gada 23. maijā, Gdaņskā) ir poļu dziedātāja un aktrise, autore un televīzijas personība.

No 1994. līdz 2003. gadam viņa bija vokāliste poļu rokgrupā O.N.A. Kopš 2003. gada viņa uzstājās kā Chylińska un 2004. gadā izdeva albumu ar nosaukumu Winna. Kopš 2008. gada viņa ir tiesnesis franšīzes Got Talent poļu versijā ar nosaukumu Mam talent!. 2009. gadā viņa izdeva studijas albumu Modern Rocking, pēc tam Forever Child (2016) un Pink Punk'' (2018).


Aņujska

Aņujska () ir nacionālais ciems Krievijas ziemeļaustrumos, Čukotkas autonomā apvidus Biļibinas rajonā. Izvietojies Malijaņujas upes labajā krastā 272 km no rajona centra Biļibinas.

Apdzīvotā vieta sākusi veidoties 1930.—1940. gados ar nosaukumu Stančika (Станчик). Aņujska attīstījusies kā kolhoza un ciema padomes centrs, uz šejieni pārcelti iedzīvotāji no mazākajiem apkārtnes ciemiem, tajā skaitā kopš 18. gadsimta zināmās Pjatistennojes. No 1950. līdz 1961. gadam ciems bija Austrumu tundras rajona centrs. Ciemā dzīvo ap 400 iedzīvotāju, no tiem 54 % eveni. Iedzīvotāju galvenā nodarbošanās ir briežkopība, zveja un medības. Ciemā ir vidusskola, slimnīca, pasts, kultūras nams, bibliotēka, viesnīca. Transportu nodrošina aviācija un upes transports — Aņujskā beidzas upes kuģojamais posms.


Sihrovas pils

Sihrovas pils () ir 19. gadsimta otrās puses neogotiska pils Čehijas ziemeļos, Liberecas apgabalā. Ap pili plešas liels parks.

Pili 1820. gadā iegādājās Rohānu ģimene, kas bija pametusi Franciju Franču revolūcijas dēļ. 19. gadsimta gaitā pils faktiski tika uzcelta no jauna un ierīkots angļu parks. Pēc Otrā pasaules kara pils tika nacionalizēta un 1950. gadā daļēji tika atvērta apmeklētājiem. Mūsdienās tūrisma objekts.


Maniaki kauja

Maniaki kauja notika Grieķu neatkarības kara laikā 1825. gada 20. maijā pie Maniaki ciema Grieķijā, mūsdienu Mesinijas nomes Pilas-Nestoras dēmā, starp Ibrahima Pašā vadītajiem Osmaņu impērijas ēģiptiešu spēkiem un Papaflesasa vadītajiem grieķu separātistu spēkiem.

Kauja beidzās ar ēģiptiešu, kuriem bija vairākkārtīgs skaitliskais pārsvars, uzvaru, un tās laikā abi grieķu komandieri Papaflesass un Pieross Voidis gāja bojā.


Grabštejnas pils

Grabštejnas pils () ir 13. gadsimta pils Čehijas ziemeļos, Liberecas apgabalā uz austrumiem no Hrādekas pie Nisas pilsētas, netālu no vietas, kur satiekas Čehijas, Polijas un Vācijas robežas.

Pils tika uzcelta 13. gadsimtā un iesākumā piederēja Donu dzimtai. 1562. gadā to nopirka kanclers Georgs Mēls fon Štrēlics un ievērojami pārbūvēja. 1704. gadā pils nokļuva Klamu-Gallasu dzimtas īpašumā līdz pils nacionalizācijai 1945. gadā. Līdz 1953. gadam pils bija atvērta apmeklētājiem, kad to nodeva Čehijas Aizsardzības ministrijas rīcībā. 20. gadsimta astoņdesmitajos gados armija pili atbrīvoja. 1989. gadā sākās tās restaurācija un no 1993. gada tā atkal ir atvērta apmeklētājiem.


Trosku pils

Trosku pils () ir 14. gadsimtā celtas un 17. gadsimtā nopostītas gotiskās pils drupas Čehijas ziemeļos, Liberecas apgabalā. Pils ir viens no Čehijas Paradīzes reģiona simboliem.

Pils drupas atrodas divu bazalta neku virsotnēs. Pili, izbūvējot pa tornim katrā virsotnē, 14. gadsimta otrajā pusē cēla husītu utrakistu līderis Čeneks no Vartenberkas. Abus torņus savienoja aizsardzības mūri. Husītu karu laikā pils bija katoļu piekritēju rokās, tāpēc 1424. gadā to aplenca husīti. 1428. gadā pils, izņemot vienu torni, nodega. Pēc tam pils vairākkārt mainīja īpašniekus, līdz Trīsdesmitgadu kara laikā 1648. gadā to nopostīja zviedru karaspēks un tā vairs netika atjaunota.


Bezdezas pils

Bezdezas pils () ir 13. gadsimtā celtas gotiskās pils drupas Čehijas ziemeļos, Liberecas apgabalā 6 kilometrus uz dienvidaustrumiem no Doksu pilsētas.

Pils drupas atrodas fonolīta klints virsotnē 604 metrus virs jūras līmeņa. Pili 1264. gadā sāka celt Bohēmijas karalis Otokārs II Pšemisls. Pils tika pabeigta Vāclava II laikā. Trīsdesmitgadu kara laikā pēc Baltā kalna kaujas pils tika piešķirta Albrehtam fon Vallenšteinam, kas to savukārt piešķīra Benediktiešu ordenim, kas šeit 17. gadsimtā ierīkoja krusta ceļu un pili izveidoja par svētceļojumu vietu. 1785. gadā Austrijas imperators Jozefs II likvidēja klosterus un pils pamazām sabruka. Interese par pili atkal parādījās 19. gadsimtā līdz ar romantisma uzplaukumu. Pils tēlu daiļradē izmantojuši Karels Hineks Māha un Bedržihs Smetana.


Stadions pie Nisas

Stadions pie Nisas () ir futbola stadions Čehijas Liberecas apgabala centrā Liberecā valsts ziemeļos. 1933. gadā uzceltajā un 1995. un 2001. gadā rekonstruētajā stadionā ir 9 900 sēdvietas un tajā savas mājas spēles aizvada Liberecas "Slovan" futbolkomanda.


Liberecas apgabals

Liberecas apgabals () ir viens no Čehijas apgabaliem valsts galējos ziemeļos. Tas robežojas ar Hradeckrāloves apgabalu dienvidaustrumos, Centrālčehijas apgabalu dienvidos un Ūstu apgabalu rietumos, kā arī Vāciju ziemeļrietumos un Poliju ziemeļaustrumos.

Apgabalā 4 apriņķi — Češka Līpas apriņķis, Jablonecas pie Nisas apriņķis, Liberecas apriņķis, Semilu apriņķis.

Lielākās pilsētas — Libereca (104 445), Jabloneca pie Nisas (45 802), Češka Līpa (37 444), Turnova (14 334), Novi Bora (11 678).

Apgabala austrumos atrodas Krkonošes nacionālais parks, bet dienvidos Čehijas Paradīze. Teritorijā vairākas vēsturiskās pilis — Bezdezas pils, Grabštejnas pils, Sihrovas pils, Trosku pils.


Streimoja

Streimoja (, ) ir Fēru salu arhipelāga lielākā sala. Atrodas arhipelāga ziemeļu daļas centrā un tulkojumā nozīmē "Straumju sala".

Salas dienvidaustrumos atrodas Fēru Salu galvaspilsēta Touršhavna, bet dienvidos — viduslaiku reliģiskais centrs Kirkjubeūras Sv. Olafa baznīca un Magnusa katedrāles drupas. Uz salas dzīvo apmēram 45% no visiem Fēru salu iedzīvotājiem. No Streimojas uz apkārtējām salām autosatiksme tiek nodrošināta pa zemūdens tuneļiem.

Ar otru lielāko arhipelāga salu Eisturoju Streimoja ir savienota pa 1973. gadā uzcelto Streimojas tiltu, bet kopš 2020. gada arī ar vairāk nekā 11 kilometrus garo zemūdens Eisturojas tuneli. Ar Voaras salu, kur atrodas Voaras lidosta, Streimoja savienota ar 2002. gadā uzcelta 4,9 kilometrus garo zemūdens Voaras tuneli.


Ostrovnoje

Ostrovnoje () vai Ipalgina ( — 'taukums') ir nacionālais ciems Krievijas ziemeļaustrumos, Čukotkas autonomā apvidus Biļibinas rajonā. Izvietojies Malijaņujas upes kreisajā krastā 179 km no rajona centra Biļibinas.


Kunga eņģelis

Kunga eņģelis (latīņu: Angelus Domini, Angelus) — katoļu lūgšana, kas ir nosaukta pēc tās pirmajiem vārdiem. Sastāv no trim tekstiem, kas apraksta Dieva iemiesošanās noslēpumu. Šie teksti mijas ar lūgšanu "Esi sveicināta, Marija", kā arī noslēdzas ar lūgšanas uzrunu Dievam Tēvam un Jaunavai Marijai.

Šī lūgšana tiek lasīta trīsreiz dienā — no rīta, pusdienlaikā un vakarā. Katoļu klosteros un baznīcās šīs lūgšanas lasīšanu pavada zvana skanējums, kuru arī sauc par Kunga eņģeli vai Angelus. Dažās valstīs, kur ir liels skaits katoļu (Īrija, Meksika, Filipīnas) Kunga eņģelis skan trīs reizes dienā pa radio un televīziju. ASV, Kanādā un daudzās citās valstīs šo lūgšanu trīsreiz dienā pārraida katoļu radiostacijas.

Romas pāvests lasa lūgšanu "Kunga eņģelis" katras svētdienas pusdienlaikā no savas rezidences balkona, pirms tam uzrunājot dievlūdzējus ar sprediķi.

Lieldienu laikā šo lūgšanu nelasa.


Argosas teātris

Argosas teātris () bija senās Argosas teātris, kas 320. gadā pr.Kr. uzcelts Larisas pakājē. Šis bija viens no ievērojamākajiem teātriem senajā Grieķijā un ietilpības ziņā pārspēja citus teātrus. 120. gadā tas tika rekonstruēts, bet 4. gadsimtā tika pamests.


Vēsma Baltgailis

Vēsma Baltgailis (dzimusi , mirusi ) bija latviešu izcelsmes Kanādas starptautiskā meistare šahā (1985).


Epidauras teātris

Epidauras teātris () ir labāk saglabājušais sengrieķu teātris, kas darbojas arī mūsdienās, un izceļas ar izcilu akustiku un estētiku. Atrodas Epidauras asklepiona teritorijā netālu no Ligūrijas pilsētiņas.


Hollija Hantere

Hollija Hantere (; dzimusi ) ir amerikāņu aktrise. Par lomu 1993. gada drāmā "Klavieres" (The Piano) saņēmusi Amerikas Kinoakadēmijas balvu, BAFTA kino balvu un Zelta globusa balvu kā labākā aktrise. Amerikas Kinoakadēmijas balvai nominēta arī filmās Broadcast News (1987), "Firma" (1993) un "Trīspadsmitgadnieces" (2003).


Karina Sprūde

Karina Sprūde (dzimusi Karina Tinamagomedova ) ir Latvijas politiķe, pārstāv partiju "Suverēnā vara". Bijusi 13. Saeimas deputāte, ievēlēta no partijas KPV LV saraksta.


Kepervēma

Kepervēma (, — 'āmriju upe') ir nacionālais ciems Krievijas ziemeļaustrumos, Čukotkas autonomā apvidus Biļibinas rajonā, administratīvi pakļauts Biļibinas pilsētas municipalitātei. Izvietojies Malijaņujas upes labajā krastā pie Lielās Kepervēmas upes ietekas, kas devusi ciemam vārdu.


Ilirneja

Ilirneja (, — 'salas kalns') ir nacionālais ciems Krievijas ziemeļaustrumos, Čukotkas autonomā apvidus Biļibinas rajonā. Izvietojies Malijaņujas upes kreisajā krastā pie Nutečinas (Нутэчьын) upes ietekas 168 km no rajona centra Biļibinas.


Sojuz-11

Sojuz-11 (Союз-11) bija PSRS Sojuz sērijas pilotējams kosmosa kuģis. Tas orbītā tika palaists un nogādāja apkalpi uz pasaulē pirmo orbitālo staciju Saljut-1. Atgriežoties uz Zemes, 29. jūnijā apkalpe gāja bojā, nolaižamajam aparātam priekšlaicīgi dehermetizējoties.


Olainīte

Olainīte, arī Olaine un Olaines strauts, ir Misas labā krasta pieteka Olaines pagastā.

Sākas novadgrāvjos pie Rīgas dienvidu apvedceļa A5 un Jelgavas šosejas A8 krustojuma, tek uz dienvidrietumiem paralēli šosejai un Jelgavas dzelzceļam. Krastos Jaunolaine, tās teritorijā upē no kreisās puses ietek Apšukalnu kanāls un atrodas Olaines kapi. Lielākajā daļā tecējuma gultne regulēta. Pirms ietekas Misā krasti purvaini, pie ietekas — vasarnīcu ciemats Ezītis.

2015. gadā Olainītes ūdens jau augšpus Jaunolaines tika atzīts par neatbilstošu labai kvalitātei, kas norāda uz piesārņojuma avotiem tās augštecē vai tās pirmssākuma novadgrāvjos. Paredzams, ka pēc dažiem gadsimtiem upīti caur filtrējošiem slāņiem sasniegs piesārņojums no bijušajām toksisko atkritumu glabātavām. Vidējais piesārņojošo vielu daudzums pārsniedz labas kvalitātes pieļaujamās normas apmēram divkārtīgi. Ievērojama ietekme ir vietējās kanalizācijas radītajai noslodzei un lauksaimniecības noplūdēm.

2015. gadā tika uzsākti darbi novadgrāvja Medemciems—Olainīte izbūvei.


Koltura

Koltura (, ) ir neliela Fēru salu arhipelāga sala uz dienvidiem no Streimojas. Salā ir 2 pastāvīgie iedzīvotāji (2020).


Voara

Voara (, ) ir pēc platības trešā lielākā sala Fēru salu arhipelāgā uz rietumiem no lielākās salas Streimojas. Uz salas atrodas vienīgā Fēru Salu lidosta — Voaras lidosta. Ar Streimoju savienota pa zemūdens Voaras tuneli (Vágatunnilin). Uz salas atrodas arī divi lielākie Fēru Salu ezeri — Servosvatns (Sørvágsvatn) un Fjallavatns (Fjallavatn). Salas rietumos atrodas 3,5 kilometrus garais Servoavūrfjords.


Oloja

Oloja () ir upe Krievijas Federācijas ziemeļaustrumos, Omolona labā krasta un tās garākā pieteka. Plūst pa Čukotkas autonomā apvidus teritoriju. Nosaukums cēlies no evenu valodas olog — 'izbailes, izbīlis'.

Upe sākas kalnainā apvidū autonomā apvidus dienvidrietumos netālu no Magadanas apgabala robežas, saplūstot Ļevijolojas (57 km gara) un Pravijolojas (40 km gara) upēm. Dažkārt par upes augšteci tiek uzskatīta Ļevijoloja ar kopējo upes garumu 471 km. Plūst ziemeļrietumu virzienā starp Olojas grēdu ziemeļos un Ušurekčena grēdu dienvidos. Augštecē plūst pa Augšolojas ieplaku, pēc tam pa šauru ieleju šķērso kalnu grēdu atzarus. Lejtecē plūst pa plašu ieleju ar daudzām attekām un salām. Ietek Omolonas upē 360 km no tās grīvas. Galvenās pietekas ir Ilguvēma (86 km gara), Nembonda (86 km; labās), Andilivana (118 km), Kemindža (67 km; kreisās). Aizsalst oktobrī, ledus iziet maija beigās.

Upes baseinā klimats krasi kontinentāls, janvārī gaisa temperatūra krīt līdz -60 °С. Raksturīga gara un auksta (oktobris — maijs) ziema un īsa, vēsa lietaina (jūnijs — septembris) siltā sezona (pavasaris—vasara—rudens), kad gaisa temperatūra paceļas līdz +4 °С — +14 °С.

Upes krasti faktiski neapdzīvoti, vienīgā apdzīvotā vieta ir sezonāli izmantotā Uļaška un pamestā Utočanas meteostacija.


Luitla Duimuna

Luitla Duimuna jeb Mazā Duimuna () ir neliela sala Fēru salu arhipelāga dienvidos uz ziemeļaustrumiem no Sūrojas. Pēc platības lielākā neapdzīvotā sala Fēru salās. Tiek izmantota kā aitu ganības, grūti pieejama klinšaino krastu dēļ. Bieži salas 414 metru augsto virsotni klāj mākonis. Uz ziemeļiem-ziemeļrietumiem no Luitla Duimunas atrodas apdzīvotā sala Stoura Duimuna jeb Lielā Duimuna.


Ludmila Kondratjeva

Ludmila Kondratjeva (, dzimusi ir bijusī PSRS vieglatlēte, kas specializējās sprinta distancēs, olimpiskā čempione, PSRS Nopelniem bagātā sporta meistare (1978). Sacensībās pārstāvēja Rostovas apgabala sporta biedrību "Burevestņik" (Буревестник).


Longa šaurums

Longa šaurums () ir jūras šaurums Ziemeļu Ledus okeānā Krievijā. Tas atdala Vrangeļa salu ziemeļos no Āzijas kontinenta piekrastes dienvidos un savieno Austrumsibīrijas jūru rietumos ar Čukču jūru austrumos. Šaurums ir ap garš un šaurākajā vietā plats, kuģojams, bet lielāko gada daļu klāts ar ledu.

Nosaukts par godu amerikāņu vaļu medniekam Tomasam Longam (Thomas Long), kurš 1867. gadā atkārtoti atklāja Vrangeļa salu, atzīmēja to kartē un nodēvēja to Ferdinanda Vrangeļa vārdā.


Alumīnija nitrīds

Alumīnija nitrīds ir viela ar ķīmisko formulu AlN un molmasu 40,988 g/mol. Tā pastāv baltu, gaiši dzeltenu kristālu veidā. Neizreaģējušā alumīnija klātbūtnes dēļ AlN mēdz būt arī vāji pelēkā krāsā. Istabas temperatūrā tam ir raksturīga aptuveni 6,2 elektronvoltus (eV) plata aizliegtā zona, kas padara to par pievilcīgu materiālu luminoforu izstrādē.


Dīns Noriss

Dīns Džozefs Noriss (; dzimis ) ir ASV aktieris. Vislabāk pazīstams par Henka Šrēdera lomu seriālos "Pārkāpt robežu" (2008—2013) un "Labāk zvaniet Solam" (2015—2022). Piedalījies arī CBS seriālā "Zem kupola" (2013—2015).


Aleksandrs Skašgords

Aleksandrs Juhans Jalmars Skašgords (; dzimis ) ir zviedru aktieris. Piedalījies seriālos Generation Kill (2008) un "Īstās asinis" (True Blood, 2008—2014). Par savu dalību seriālā "Lielie mazie meli" (2017—2019), Skašgords ir ieguvis vairākus apbalvojums, kā Emmy balvu, Zelta globusa balvu un Ekrāna aktieru ģildes balvu.

Skašgords ir arī piedalījies filmās "Melanholija" (2011), "Karakuģis" (2012), "Leģenda par Tarzānu" (2016) un "Ziemeļnieks" (2022).

Aleksandra tēvs ir aktieris Stellans Skašgords. Viņa brāļi Gustavs, Bills un Valters arī ir aktieri.


Klēra Foja

Klēra Elizabete Foja (; dzimusi ) ir britu aktrise.

Foja savu pirmo lomu ieguva 2008. gadā britu seriālā Being Human (2008). Vēlāk uzstājusies Karaliskajā Nacionālajā teātrī Londonā. Savu filmu debiju Foja piedzīvoja 2011. gadā filmā "Raganas laiks" (Season of the Witch, 2011). Vēlāk piedalījusies seriālos The Promise (2011), Crossbones (2014) un Wolf Hall (2015).

Starptautisku atpazīstamību Foja sev piesaistīja par karalienes Elizabetes II lomu Netflix seriālā "Kronis" (2016–2017, 2020). 2018. gadā arī ieguvusi Emmy balvu. Vēlāk piedalījusies filmā "Neprāts caur telefona kameru" (2018). Par lomu filmā "Pirmais cilvēks uz Mēness" (2018), saņēmusi BAFTA kino balvas nomināciju.


Elizabete Mosa

Elizabete Singltona Mosa (, dzimusi ) ir ASV aktrise un producente.

Savas aktrises karjeras sākumā Mosa piedalījās NBC politiskajā drāmas seriālā "Rietumu spārns" (The West Wing, 1999—2006). Vēlāk piedalījusies seriālā Mad Men (2007—2015). Par lomu BBC miniseriālā Top of the Lake (2013) ieguvusi Zelta globusa balvu. 2017. gadā ieguvusi Emmy balvu, par lomu seriālā "Kalpones stāsts" (The Handmaid's Tale, 2017—2021).

Mosa ir piedalījusies tādās filmās kā "Dzīve, pārtraukta" (1999), "Dabū viņu uz skatuves" (2010), The One I Love (2014), "Virsotne" (2015), "Kvadrāts" (The Square, 2017), "Mēs" (Us, 2019) un "Neredzamais cilvēks" (2020).


Bakeu žudecs

Bakeu žudecs () ir viens no Rumānijas 41 žudeciem. Atrodas Rumānijas ziemeļaustrumos, Rietummoldāvijas reģionā. 2011. gadā Bakeu žudecā dzīvoja 616 tūkstoši iedzīvotāju. Administratīvais centrs un lielākā pilsēta ir Bakeu. Robežojas ar Njamcas žudecu ziemeļos, Vaslujas žudecu austrumos, Vrančas žudecu dienvidos, Kovasnas žudecu dienvidrietumos un Hargitas žudecu rietumos.

Administratīvi sīkāk Bakeu žudecs dalās 3 pašvaldībās (Bakeu, Moinešti un Onešti), 5 mazpilsētās (Buhuši, Komenešti, Dermenešti, Slenikmoldova un Tirguokna) un 85 komūnās.


Grieķijas aitu suns

Grieķijas aitu suns jeb grieķu aitu suns () ir ganu suņu šķirne, kas audzēta Grieķijas kalnainajos reģionos. Domājams, ka tai ir sena izcelsme. Grieķu aitu suns ir ļoti cieši saistīts ar ganu suņu šķirnēm no kaimiņvalstīm, tiek pieļauts, ka daži suņi vienlaikus tiek uzskatīti par citām šķirnēm, jo tie katru gadu migrē pāri valstu robežām kopā ar ganāmpulkiem, kurus viņi aizsargā sezonas ganībās.


Temija Boldvina

Temija Sjūzana Grīna Boldvina (Tammy Suzanne Green Baldwin, dzimusi ) ir Amerikas Savienoto Valstu politiķe, pārstāv Demokrātisko partiju. Kopš 2013. gada ir ASV senatore, pārstāvot Viskonsinas štatu. Pirms kļūšanas par ASV senatori Boldvina bija ASV pārstāvju palātas deputāte, no 1999 līdz 2013. gadam pārstāvot Viskonsinas 2. kongresa apgabalu.

Boldvina piedzima un pieauga Medisonā, Viskonsinā. 1980. gadā Boldvina absolvēja Medisonas Rietumu vidusskolu. Viņa 1984. gadā saņēma grādu jurisprudencē Smita koledžā un 1989. gadā doktora grādu Viskonsinas Universitātē. 1989. gadā viņa kļuva par advokāti privātpraksē. Tur viņa strādāja līdz 1992. gadam.

2012. gadā viņa tika ievēlēta ASV senatā, pārspējot Republikāniskās partijas pretinieku Tomiju Tompsonu. 2018. gadā viņa tika pārvēlēta ASV senatora amatā, saņemot vairāk nekā 55% balsu.

Boldvina ir atklāta lesbiete un ir pirmā atklātā LGBT persona visā ASV Senāta vēsturē.


Boroja

Boroja (, ) ir sala Fēru salu arhipelāga ziemeļaustrumos. Salas dienvidos atrodas Fēru salu otrā lielākā apdzīvotā vieta Klaksvīka. Uz ziemeļrietumiem no salas atrodas Kūnoja sala, bet uz ziemeļaustrumiem - Vijojas sala. Ar abām salām Boroja savienota pa dambjiem. Ar Eisturojas salu kopš 2006. gada savieno 6,2 kilometrus garais zemūdens Ziemeļu salu tunelis.


Hestura

Hestura (, ) ir apdzīvota sala Fēru salu arhipelāga centrālajā daļā starp Streimoju ziemeļos un Sandoju dienvidos. Uz ziemeļaustrumiem no salas atrodas Kolturas sala.


Argosas odeons

Argosas odeons () bija odeons Argosā, Grieķijā, kurš tika izveidots, rekonstruējot 5. gadsimta pr.Kr. teātri. Tas atrodas Larisas dienvidu nogāzē apmēram 50 metrus uz dienvidiem no Argosas teātra. Uz dienvidiem blakus odeonam atrodas Afrodītes svētnīcas drupas.


Kalsoja

Kalsoja (, ) ir apdzīvota sala Fēru salu arhipelāga ziemeļos. Sala stiepjas ziemeļu dienvidu virzienā starp Eisturoju rietumos un Kūniju austrumos. Tulkojumā no fēru valodas salas nosaukums ir Vīriešu sala, bet blakus esošā Kūnija - Sieviešu sala. Kalsojā tika uzņemti Džeimsa Bonda kinofilmas "Nav laiks mirt" skati.


Ranka (Ogres pieteka)

Ranka ir Ogres labā krasta pieteka Ogres novada Ogresgala, Lauberes, Suntažu un Rembates pagastos.

Sākas novadgrāvjos uz Lauberes, Suntažu un Rembates pagastu robežas puskilometru uz ziemeļiem no Rembates pagasta Silenieku viensētas (pēc citas versijas — iztekot no Pakulu ezera 1 km uz dienvidaustrumiem no turienes), tek uz rietumiem, vidustecē pagriežoties uz dienvidrietumiem. Kilometru pēc iztekas to šķērso autoceļš P8 (Inciems—Sigulda—Ķegums), lejtecē autoceļi P80 (Tīnūži—Koknese) un V996 (Ogre—Viskāļi). Pie ietekas Ogrē krastos ciemats Ogresgals, citu lielu apdzīvotu vietu un lielu pieteku nav.


Elīda

Elīda ( jeb , ) ir vēsturisks novads Grieķijā, Peloponēsas ziemeļrietumu daļā. Arhaiskajā un klasiskajā periodā šo apgabalu kontrolēja Elīdas polisa. Elīdas teritorijā antīkajā laikā atradās panhellēņu svētnīca, Olimpija, kur reizi četros gados notika Olimpiskās spēles.

Hellēnisma un Romas laikā Elīda aizņēma Peloponēsas ziemeļrietumu daļu, un robežojās dienvidos ar Mesiniju pa Nedes upi, austrumos ar Arkādiju pa Erimantosas upi, bet ziemeļos ar Ahaju pa Larisu upi un Skillidas grēdu. Rietumos to apskaloja Jonijas jūra. Novads dalījās četrās daļās jeb ielejās: Dziļā Elīda (eoliešu Valida-ieleja), kas bija līdzenums Penejas vidustecē, un kas bija visauglīgākais apgabals, Akroreja, ziemeļaustrumu kalnu josla Penejas un Ladonas augštecē, Pisatīda, apgabala centrālā daļa starp Peneju un Alfeju, Trifilija, zemā dienvidu piekrastes daļa starp Alfeju un Nedu. Apgabala robežās stiepās kalnu grēdas, kas bija Arkādijas augstienes turpinājums. Ziemeļos stiepās Skollidas grēda, Arkādijas Erimanta atzarojums. Uz dienvidaustrumiem no Skollidas grēdas, uz robežas ar Arkādiju atradās Foloja, Trifilijā — Minfa, pie Olimpijas slejas Kronijs, bet uz robežas ar Arkādiju — Lapifs. No upēm bija zināmas Larisa, Selleenta, Peneja ar pieteku Ladonu, Alfeja ar pietekām Leukāniju, Kladeju, Harpinnatu, Enipeju, Selinuntu ar Diagonu, Anigru un Nedu. Elīdas iedzīvotāji nodarbojās ar zemkopību, ko sekmēja daudzās auglīgās ielejas. Kalnainajā Akrorejā, kurā bija daudz pļavu un ozolu mežu, zēla lopkopība. Pisatīda bija klāta ar kupliem vīnogulājiem. Elīdas piekrastei aluviālo sanešu dēļ nebija labu ostas vietu. Tā bija nosēta ar platām lagūnām, kurās bija daudz zivju. Drudzis šeit bija parasta parādība.


Sūroja

Sūroja, tulkojumā Dienvidu sala (, ) ir apdzīvota sala Fēru salu arhipelāga pašos dienvidos. Sūrojai tuvākā Fēru arhipelāga sala ir uz ziemeļaustrumiem esošā, neapdzīvotā Luitla Duimuna. Augstākā virsotne - 610 metrus augstais Glugarnirs. Salas dienvidrietumu piekrastē - Beinisveras klintis.


Sandoja

Sandoja, tulkojumā Smilšu sala (, ) ir apdzīvota sala Fēru salu arhipelāga centrālajā daļā, kaut arī kopā ar Sūroju, Skiuvoju, Stoura Duimunu un Luitla Duimunu tiek pieskaitīta pie arhipelāga dienvidu salām. Kopš 2019. gada notiek zemūdens tuneļa celtniecība, kas savienos Sandoju ar Streimojas salu. Salas centrālajā daļā atrodas Sandsvatna ezers.


Fugloja

Fugloja, tulkojumā Putnu sala (, ) ir apdzīvota sala Fēru salu arhipelāga galējos ziemeļaustrumos uz ziemeļiem no Svuinojas un uz austrumiem no Vijojas.


Mīčinēsa

Mīčinēsa (, ) ir vistālāk uz rietumiem novietotā apdzīvotā sala Fēru salu arhipelāgā. 2018. gadā tajā bija 10 pastāvīgie iedzīvotāji.


Kūnoja

Kūnoja (, ) ir apdzīvota sala Fēru salu arhipelāga ziemeļos. Sala stiepjas ziemeļu dienvidu virzienā starp Kalsoju rietumos un Boroju austrumos. Ar dambja palīdzību savienota ar Boroju. Tulkojumā no fēru valodas salas nosaukums ir Sieviešu sala, bet blakus esošā Kalsoja - Vīriešu sala.


Stoura Duimuna

Stoura Duimuna jeb Lielā Duimuna (, ) ir apdzīvota sala Fēru salu arhipelāga dienvidos starp Skiuvoju ziemeļos un Luitla Duimunu dienvidos. Pie salas var pietauvoties tikai mierīgā laikā un plakankalne saniedzama tikai pa stāvu taciņu, tomēr uz salu regulārus pasažieru pārvadājumus veic helikopters.


Vijoja

Vijoja (, ) ir apdzīvota sala Fēru salu arhipelāga galējos ziemeļos uz ziemeļaustrumiem no Borojas, ar kuru savienota pa dambi. Uz dienvidaustrumiem atrodas Svuinojas sala. Tulkojumā salas nosaukums ir Koku sala, kaut arī salā koki neaug. Nosaukuma izcelsme saistīta ar jūras krastā izskalotajiem koku stumbriem. Salas ziemeļos atrodas 754 metrus augstais Ennibergas rags, kas ir viena no augstākajām jūras klintīm pasaulē.


Nelsoja

Nelsoja (, ) ir apdzīvota sala Fēru salu arhipelāgā uz dienvidaustrumiem no Fēru Salu galvaspilsētas Touršhavnas. Uz salas izveidojusies viena no lielākajām Eiropas vētrasputnu (Hydrobates pelagicus) kolonijām pasaulē. Salas augstākais punkts ir 372 metrus virs jūras līmeņa, Nelsoja ir viena no zemākajām salām Fēru arhipelāgā.


Svuinoja

Svuinoja, tulkojumā Cūku sala, (, ) ir apdzīvota sala Fēru salu arhipelāga galējos ziemeļaustrumos. Uz dienvidrietumiem no Svuinojas atrodas Boroja, uz ziemeļrietumiem - Vijoja, bet uz ziemeļiem - Fugloja.


Skiuvoja

Skiuvoja (, ) ir apdzīvota sala Fēru salu arhipelāga dienvidu daļā starp Sandoju ziemeļos un Stoura Duimunu dienvidos. Sala savu nosaukumu ieguvusi no lielās klijkaijas (stercorarius skua, fēriešu - skúgvur) kolonijas, kas atrodas salā.


Tindhoulmura

Tindhoulmura () ir klinšaina, neapdzīvota saliņa Fēru salu arhipelāga ziemeļrietumos, pie Voaras salas krasta. Arheoloģiskie pētījumi liecina, ka senatnē sala bijusi apdzīvota.


Goashoulmura

Goashoulmura () ir neliela saliņa Fēru salu arhipelāga ziemeļrietumos uz rietumiem no Tindhoulmura. Saliņa ir neapdzīvota, vasarās tajā tiek ganītas aitas.


Sovetskaja

Sovetskaja () ir kalns Krievijas Arktikā, Vrangeļa salas augstākā virsotne. Izvietojies Centrālo kalnu grēdā salas vidusdaļā 20 km no dienvidu krasta.

No krasta labi redzamo virsotni jau 1867. gadā novērojis Tomass Longs un noturēja to par izdzisušu vulkānu. 1881. gadā kalns tika nodēvēts par Berija smaili (Berry Peak) par godu kuģa Rodgers virsniekam Robertam Berijam, kurš vadīja krastā izkāpušo ekspedīcijas partiju. Ar tā laika līdzekļiem kalna augstums tika noteikts 2500 pēdas (762 m). Kalnu precīzi uzmērīja 1938. gadā, nosakot tā augstumu 1096 m un nodēvējot par godu padomju iekārtai. Berija smailes nosaukums tika attiecināts uz 961 m augstu virsotni 5 km uz austrumiem no Sovetskajas kalna.


Oksana Herheļa

Oksana Herheļa (; dzimusi ) ir ukraiņu brīvā stila cīkstone, 2016. gada vasaras olimpisko spēļu dalībniece, pasaules čempione.


Heralda sala

Heralda sala () ir Krievijai piederoša neapdzīvota sala Čukču jūrā. Administratīvi ietilpst Čukotkas autonomā apvidus Iultinas rajonā.